open-index/open-wikipedia-markdown huggingface dataset:
വിനോബാ ഭാവേ

ഗാന്ധിയനും ഭൂദാനപ്രസ്ഥാനത്തിന്റെ പോഷകനുമായ **വിനോബാ ഭാവേ** ബോംബേ സംസ്ഥാനത്തിൽ കൊലാബാ ജില്ലയിലെ ഗഗോദാ ഗ്രാമത്തിൽ 1895 സെപ്റ്റംബർ 11-ന്  ജനിച്ചു. ബാല്യകാലം കഴിച്ചുകൂട്ടിയത് ബറോഡയിലായിരുന്നു. അദ്ധ്യാപകൻ എന്നർഥമുള്ള **ആചാര്യ** എന്നാണദ്ദേഹം അറിയപ്പെട്ടിരുന്നത്.

സാമുദായിക നേതൃത്വത്തിനുള്ള ആദ്യ മാഗ്സസെ പുരസ്കാരം ലഭിച്ചത് ഇദ്ദേഹത്തിനാണ്.

## അവലംബം


## പുറത്തേക്കുള്ള കണ്ണികൾ
* The King of Kindness: Vinoba Bhave and His Nonviolent Revolution 
* "Talks on The Gita" by Vinoba Bhave 
* Citation for 1958 Ramon Magsaysay Award for Community Leadership 
* Pen and Ink Portrait of Vinoba Bhave
* Vinoba Bahve - his work on leprosy (with photo 1979) 
വർഗ്ഗം:ഭാരതരത്ന പുരസ്കാരം ലഭിച്ചവർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ഗാന്ധിയർ
വർഗ്ഗം:അഹിംസയുടെ വക്താക്കൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:1895-ൽ ജനിച്ചവർ
കരിങ്കല്ല്

thumb|200px|കരിങ്കല്ല്
thumb|200px|കരിങ്കൽ പൊടിക്കുന്ന ഒരു ഫാക്ടറി
കേരളത്തിലെ മറ്റു ഭൂപ്രദേശങ്ങളെ അപേക്ഷിച്ച് മലനാട് പ്രദേശത്ത് ധാരാളമായി കാണപ്പെടുന്ന ഒരു ശിലാരുപമാണ് **കരിങ്കല്ല്**. ലഭ്യമായ ഇടങ്ങളിലെല്ലാം-ലോകത്തെല്ലായിടത്തും- ശില്പ നിർമ്മാണത്തിനും, ആരാധനാലയങ്ങളുടെ നിർമ്മാണത്തിനും പുരാതന കാലം മുതലേ കരിങ്കല്ല്  ഉപയോഗിച്ചു വന്നിരുന്നു. ഇത് കേരളത്തിൽ കെട്ടിടങ്ങളുടെ തറ നിർമ്മിക്കുന്നതിന് വ്യാപകമായി ഉപയോഗിക്കുന്നു. വിവിധ വലിപ്പത്തിൽ ചെറുതായി പൊട്ടിച്ച്, റോഡ് നിർമ്മാണത്തിനും ഉപയോഗിക്കുന്നു. മെറ്റൽ എന്നു വിളിക്കുന്ന ഈ കരിങ്കൽച്ചീളുകൾ, കോൺക്രീറ്റ് മിശ്രിതത്തിന്റെ ഒരു പ്രധാന ഘടകവുമാണ്. അമ്മി, ആട്ടുകല്ല് തുടങ്ങിയ ഗൃഹോപകരണങ്ങളും കരിങ്കല്ലുപയോഗിച്ചാണ് നിർമ്മിക്കുന്നത്. സർവ്വേക്കല്ല്, അത്താണി എന്നിവയും കരിങ്കല്ലിലാണ് തീർക്കുന്നത്. ക്ഷേത്രങ്ങളിലെല്ലാം തന്നെ കൽവിളക്കുകൾ ഉപയോഗിച്ചുവരുന്നു. ക്രിസ്ത്യൻ ദേവാലയങ്ങളിൽകൽക്കുരിശ് (കരിങ്കല്ലു കൊണ്ടുള്ള കുരിശ്) സ്ഥാപിക്കുന്നത്  അടുത്തിടെ വളരെ വ്യാപകമായി കണ്ടുവരുന്നു.

ഇംഗ്ലീഷിൽ ഗ്രാനൈറ്റ്(Granite) എന്ന് അറിയപ്പെടുന്ന കല്ല് കരിങ്കല്ലിന്റെ ഒരു വകഭേദമാണ്‌.

## പേരിനു പിന്നിൽ
കറുത്തകല്ലാണ്‌ കരിങ്കല്ല്‌.
## അവലംബം

## ഇതും കാണുക
## കുറിപ്പുകൾ
 

വർഗ്ഗം:കല്ലുകൾ
വർഗ്ഗം:നിർമ്മാണസാമഗ്രികൾ
കിരൺ ബേദി

ഇന്ത്യയിലെ ആദ്യത്തെ വനിതാ ഐ.പി.എസ്. ഉദ്യോഗസ്ഥയും ജയിൽ പരിഷ്കരണത്തിലൂടെ ദേശീയ ശ്രദ്ധയാകർഷിച്ച വ്യക്തിയുമാണ്‌‍ കിരൺബേദി. 22-ആം വയസ്സിൽ 1971-ലെ ഏഷ്യൻ വനിതാ ടെന്നിസ് ചാമ്പ്യനായിരുന്നു അവർ. മാഗ്സസെ അവാർഡ് ജേതാവാണ്‌.

2007-ൽ ഡെൽഹി പോലീസ് കമ്മീഷണർ സ്ഥാനം നിഷേധിച്ചതിന്റെ പേരിൽ പ്രതിഷേധിച്ച് കിരൺ ബേദി വാർത്തകളിൽ ഇടം നേടിയിരുന്നു.

## പ്രവർത്തനങ്ങൾ
തിഹാർ ജയിലിന്റെ ഇൻസ്പെക്റ്റർ ജനറലായിരുന്ന കാലത്ത് (1993-1995) നിരവധി പരിഷ്‌കരണങ്ങൾ നടപ്പിൽ വരുത്തി.യോഗ, വിപസ്സന തുടങ്ങിയവയാണ് അവയിൽ ചിലത്.

## ആദ്യ കാല ജീവിതവും വിദ്യാഭ്യാസവും
പഞ്ചാബിലെ അമൃത്‌സറിൽ ആണ് കിരൺ ബേദിയുടെ ജനനം. പ്രകാശ്‌ പെഷാവരിയയുടെയും പ്രേം പെഷാവരിയയുടെയും നാലു പെണ്മക്കളിൽ രണ്ടാമതെതയിരുന്നു അവർ. 1968 ൽ അമൃത്‌സറിലെ ഗവൺമെൻറ് വനിതാ കോളേജിൽ നിന്ന് ബി.എ ബിരുദം കരസ്ഥമാക്കി. ചണ്ഡീഗഡിലെ, പഞ്ചാബ് സർവ്വകലാശാലയിൽ നിന്ന് 1970ൽ രാഷ്ട്രതന്ത്രത്തിൽ ബിരുദാനന്തരബിരുദം നേടി. അതിനു ശേഷം 1988ൽ ഡൽഹി സർവകലാശാലയിൽ നിന്നും നിയമബിരുദം നേടി. ശേഷം 1993 ൽ ഐ.ഐ.ടി ഡൽഹിയിൽ നിന്ന് സാമൂഹികശാസ്ത്രത്തിൽ ഡോക്‌ടറേറ്റ്‌ നേടി.

## ഔദ്യോഗിക ജീവിതം

1970 ൽ അമൃത്‌സറിലെ ഖൽസ കോളേജിൽ അധ്യാപികയായി കിരൺ ബേദി തന്റെ ഔദ്യോഗിക ജീവിതം തുടങ്ങി.
1972ൽ ഭാരതത്തിൽ ആദ്യമായി ഐ.പി.എസ്. നേടിയ വനിത എന്ന സ്ഥാനം കരസ്ഥമാക്കി. വേറിട്ടു നില്കാനുള്ള തന്റെ ആഗ്രഹം കൊണ്ടാണ് അവർ പോലീസ് സേനയിൽ ചേർന്നത്‌. അതിനു ശേഷം ഒരുപാടു ഔദ്യോഗിക സ്ഥാനങ്ങൾ അവർ അലങ്കരിച്ചു.
2007 നവംബർ 27ന് അവർ ജീവിതത്തിൽ പുതിയ വെല്ലുവിളികൾ നേരിടാനായി സ്വമേധയാ വിരമിക്കാനുള്ള ആഗ്രഹം പ്രകടിപ്പിച്ചു.
25 ഡിസംബർ 2007ന് ഭാരത സർക്കാർ അവരെ ബ്യുറോ ഓഫ് പോലീസ് റിസർച്ച് ആൻഡ്‌ ഡെവലപ്പ്മെന്ടിന്റെ ഡയറക്ടർ ജനറൽ പദവിയുടെ ഉത്തരവാദിത്തത്തിൽ നിന്ന് ഒഴിവാക്കികൊടുത്തു.

2016 മേയ് മാസത്തിൽ കിരൺ ബേദി പുതുച്ചേരിയുടെ ലെഫ്റ്റനന്റ് ഗവർണറായി സ്ഥാനമേറ്റെടുത്തു. 

## അവലംബം


## പുറത്തേയ്ക്കുള്ള കണ്ണികൾ

* കിരൺ ബേദിയുടെ ഔദ്യോഗിക വെബ്സൈറ്റ് 
* കിരൺ ബേദിയുടെ ബ്ലോഗ്
* സേഫർ ഇന്ത്യ ഔദ്യോഗിക വെബ്സൈറ്റ് 
* ഇന്ത്യാ പോലീസ് 
* നവ്ജ്യോതി ഇന്ത്യാ ഫൗണ്ടേഷൻ വെബ്സൈറ്റ് 
*  ആപ് കി കച്ചേരി കിരൺ കേ സാഥ് 
* TED talk: Kiran Bedi: A police chief with a difference 

വർഗ്ഗം:1949-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂൺ 9-ന് ജനിച്ചവർ

വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:പുതുച്ചേരിയുടെ ലഫ്റ്റനന്റ് ഗവർണ്ണർമാർ
വർഗ്ഗം:ഇന്ത്യൻ പോലീസ് സർവീസ് ഉദ്യോഗസ്ഥർ
മലനാട്

right|thumb|300px|അഗസ്ത്യകൂടം
ഭൂപ്രകൃതിയുടെ അടിസ്ഥാനത്തിൽ കേരളത്തെ മൂന്നായി തരംതിരിച്ചിരിക്കുന്നതിൽ ഒരു ഭൂവിഭാഗത്തെയാണ്‌ **മലനാട്** എന്നു പറയുന്നത്. കേരളത്തിൽ സമുദ്ര നിരപ്പിൽ നിന്നും 250 അടിയിൽ കൂടുതൽ ഉയരമുള്ള പ്രദേശങ്ങളാണ് മലനാട് എന്നറിയപ്പെടുന്നത്. ഇടനാട്, തീരദേശം എന്നിവയാണ്‌ മറ്റു ഭൂവിഭാഗങ്ങൾ

## ഘടന

38863 ച.കി.മീറ്റർ വിസ്തൃതിയുള്ള കേരളത്തിന്റെ 48 ശതമാനവും മലനാടാണ്. തെക്കേ ഇന്ത്യയിലെ ഏറ്റവും വലിയ പർവ്വതനിരയായ പശ്ചിമഘട്ടം സംസ്ഥാനത്തിന് കിഴക്ക് 600 മീറ്റർ മുകളിലുള്ള പ്രദേശത്തിന്റെ ഭാഗമായ സഹ്യാദ്രി - വടക്ക് തപതി നദി മുതൽ തെക്ക് കന്യാകുമാരി വരെ വ്യാപിച്ചുകിടക്കുന്നു. ഇതിലെ തന്നെ ഏറ്റവും ഉയരം കൂടിയ കൊടുമുടി ആനമുടി ആണ്. കേരളത്തിന്റെ വടക്ക് കടൽ തീരത്തു നിന്ന് 12 കി.മീ. കിഴക്കായി തുടങ്ങുന്ന മലനിരകൾ കോഴിക്കോടിനു കിഴക്കുള്ള വാവൽ മല എന്നറിയപ്പെടുന്ന മല വരേയ്ക്കും സമുദ്രത്തിന് സമാന്തരമാണ്. വാവൽ മലയിൽ നിന്ന് ഈ പർവ്വത നിരകൾ കിഴക്കോട്ട് തിരിയുന്നു. കുറച്ച് വടക്കോട്ട് നീങ്ങിയശേഷം പിന്നീട് തെക്കോട്ട് പ്രയാണം ചെയ്യുന്നു. ഇത് അവസാനിക്കുന്നത് പാലക്കാട് ചുരത്തിന് അടുത്തുള്ള വടമലയിലാണ്. തേയില, ഏലം, കാപ്പി തുടങ്ങിയയുടെ കൃഷിക്ക് ഏറ്റവും ഉത്തമാമായ കാലവസ്ഥയാണ് ഇവിടങ്ങളിലേത്. 

[thumb|300px|left|സഹ്യപർവ്വത നിരകൾ, [മൂന്നാർ|മൂന്നാറിൽ നിന്നുള്ള ദൃശ്യം]]
പാലക്കാട്ട് പാതയ്ക്ക് തെക്കുള്ള തെന്മലയും വടമല പോലെ ചെങ്കുത്തായതാണ്. ഇതിന്റെ തുടർച്ചയായുള്ള മലകൾ ആനമല പ്രദേശത്തെത്തുമ്പോഴേക്ക് ഉയരം വളരെയധികം കൂടുന്നു. ആനമലക്ക് തെക്കുള്ള കൊടുമുടികൾ ഉൾപ്പെടെ വളരെ ഉയരം കൂടിയവയാണ്. പാലക്കാട് ചുരത്തിന്റെ കിഴക്ക് മുതൽ തിരുവനന്തപുരം വരെ തെക്കൻ സഹ്യാദ്രി നീണ്ടു കിടക്കുന്നു. ഈ മലനിരകളുടെ വടക്കു പടിഞ്ഞാറൻ ഭാഗത്താണ് നെല്ലിയാമ്പതി പീഠഭൂമി. മധ്യഭാഗത്ത് പെരിയാർ പീഠഭൂമിയും തെക്ക് അഗസ്ത്യമലനിരയുമാണ്. ആനമല നിരകളോട് പഴനിമല കൂടിച്ചേരുന്ന ഭാഗത്താണ് കേരളത്തിലെ ഏറ്റവും വലിയ കൊടുമുടിയായ ആനമുടി സ്ഥിതിചെയ്യുന്നത്.പെരിയാർ പീഠഭൂമിയിൽ നിന്നാണ് പെരിയാർ നദി രൂപമെടുക്കുന്നത്. പെരിയാർ തടാകം ഇതിന് തെക്കു ഭാഗത്തായി കാണപ്പെടുന്നു. തെക്കോട്ട് പോകുന്തോറും സഹ്യാദ്രിയുടെ ഉയരവും വ്യാപ്തിയും കുറഞ്ഞു വരുന്നു. അഗസ്ത്യമലയെന്നറിയപ്പെടുന്ന മലകൾ 1869 മീറ്റർ ഉയരത്തിലെത്തുന്നുണ്ട്.

വർഗ്ഗം:കേരളത്തിന്റെ ഭൂപ്രകൃതി
വർഗ്ഗം:കേരളത്തിലെ മേഖലകൾ
രാം മനോഹർ ലോഹ്യ

ഹിന്ദി: डा॰ राममनोहर लोहिया
സ്വാതന്ത്ര്യ സമരസേനാനിയും രാഷ്ട്രതന്ത്രജ്ഞനും സോഷ്യലിസ്റ്റ് സൈദ്ധാന്തികനുമായ **രാം മനോഹർ ലോഹിയ** 1910 മാർച്ച് 23-ന് ജനിച്ചു. രാഷ്ട്രീയ തത്ത്വശാസ്ത്രത്തിൽ ഡോക്ടറേറ്റ് നേടിയ അദ്ദേഹം സ്വാതന്ത്ര്യസമര-സോഷ്യലിസ്റ്റ് രാഷ്ട്രീയരംഗത്ത് സജീവമായി പ്രവർത്തിച്ചു. രണ്ട് പ്രാവശ്യം പാർലമെൻറ് അംഗമായിട്ടുണ്ട്. രാഷ്ട്രീയ, സാമ്പത്തിക വിഷയങ്ങളെക്കുറിച്ച് നിരവധി പുസ്തകങ്ങൾ രചിച്ചിട്ടുണ്ട്. മരണം 1967 ഒക്ടോബർ 12.

## സ്വാതന്ത്ര്യ സമരസേനാനി
1934 മുതലുള്ള സോഷ്യലിസ്റ്റ് നേതാവു്. 1937-ൽ ഇന്ത്യൻ നാഷണൽ കോൺഗ്രസ്സ് സംഘടനയുടെ വിദേശകാര്യ വകുപ്പു് മേധാവി.
1942-ലെ ക്വിറ്റ് ഇന്ത്യാ സമരവീരൻ.

## സോഷ്യലിസ്റ്റ് വിപ്ലവകാരി
1953-ൽ പ്രജാ സോഷ്യലിസ്റ്റ് പാർട്ടിയുടെജനറൽ സെക്രട്ടറിയായി. 1955-ലെസോഷ്യലിസ്റ്റ് പാർട്ടിലോഹിയയുടെ നേതൃത്വത്തിലാണ്‌‍ രൂപവത്കരിക്കപ്പെട്ടത്. കോൺഗ്രസ്സിതരത്വ സിദ്ധാന്തതിന്റെ ശില്പി.

## സ്മാരകങ്ങൾ
ന്യൂ ഡെൽഹിയുടെ കേന്ദ്രഭാഗത്ത് സ്ഥിതി ചെയ്യുന്ന രാം മനോഹർ ലോഹ്യ ആശുപത്രി ഇദ്ദേഹത്തോടുള്ള ആദരസൂചകമായാണ് പുനർനാമകരണം നടത്തിയത്. ഇത് മുൻപ് വെല്ലിങ്ടൺ ആശുപത്രി എന്നാണ് അറിയപ്പെട്ടിരുന്നത്.

## പുസ്തകങ്ങൾ

*ദി  കാസ്റ്റ് സിസ്റ്റെം
*ഫോറിൻ പൊളിസി : അലിഗഡ്
*ഫ്രാഗ്മെന്റ്സ്  ഓഫ്  എ വേൾഡ്  മൈൻഡ്
*ഫന്റമെന്റൽസ് ഓഫ് എ  വേൾഡ് മൈൻഡ്

## അവലംബങ്ങൾ


## പുറംകണ്ണികൾ
*മലയാളം വാരിക, 2012 ആഗസ്റ്റ് 03 

വർഗ്ഗം:1910-ൽ ജനിച്ചവർ
വർഗ്ഗം: 1967-ൽ മരിച്ചവർ
വർഗ്ഗം:മാർച്ച് 23-ന് ജനിച്ചവർ
വർഗ്ഗം:ഒക്ടോബർ 12-ന് മരിച്ചവർ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:ബനാറസ് ഹിന്ദു സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഉത്തർപ്രദേശിൽ നിന്നും ലോക്‌സഭയിൽ അംഗമായവർ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
ഇടനാട്

പുണ്യനദിയെന്നറിയപ്പെടുന്ന പമ്പയുടെ തീരത്ത് സ്ഥിതിചെയ്യുന്ന ഒരു ഗ്രാമപ്രദേശമാണ് **ഇടനാട്**. ആലപ്പുഴ ജില്ലയുടെ കിഴക്ക് അതിർത്തിയായ ചെങ്ങന്നൂർ മുനിസിപ്പാലിറ്റിയിൽ പെട്ടതാണ് ഈ ഗ്രാമം. ഒരു ദ്വീപായി എന്ന കാരണം വികസന പ്രവർത്തനങ്ങൾ പരിമിതമായിരുന്നു. കടത്തുവള്ളങ്ങളെമാത്രം ആശ്രയിച്ചു കഴിഞ്ഞിരുന്ന ജീവിത ക്രമത്തിന് പുത്തൻ ഉണർവ്വ് ഉണ്ടാക്കിയത് തൂക്കുപാലത്തിന്റെ നിർമ്മാണത്തോടെയാണ്. തുടർന്ന് 1988 ൽ പുത്തൻകാവ് പാലം എന്ന സ്വപ്നം സാക്ഷാത്കരിച്ചപ്പോൾ ഗതാഗതസൗകര്യം ഏറെ മെച്ചപ്പെട്ടു. അതിനുമുമ്പ് പമ്പയുടെ കൈവഴിയായ വരട്ടാറിന്റെ ഉത്ഭവസ്ഥാനത്തു പണിതീർത്ത ചപ്പാത്ത് ആയിരുന്നു ഏകമാർഗ്ഗം. ഇടനാട്ടിൽ നിന്നും ഓതറയിലേലേക്കുള്ള പാലത്തിന്റെ നിർമ്മാണത്തോടുകൂടി ഗതാഗത സൗകര്യം തീരെ ഇല്ലാതിരുന്ന ഈ പ്രദേശത്ത് ഇപ്പോൾ സർക്കാർ വാഹനങ്ങളും സ്വകാര്യ വാഹനങ്ങളും സർവ്വീസ് നടത്തുന്നതുകാരണം ചുരുങ്ങിയ ചെലവിൽ ചെങ്ങന്നൂർ - തിരുവല്ല - പത്തനംതിട്ട ഭാഗങ്ങളുമായി ബന്ധപ്പെടാൻ കഴിയുന്നു. വിദ്യാഭ്യാസ മേഖലയിൽ സർക്കാർ വക ജെ.ബി.എസ്. ഉം, എൻ.എസ്.എസ്. ഹൈസ്‌കൂളുമാണ് ഉള്ളത്. എസ്.എസ്.എൽ.സി. പരീക്ഷയിൽ തുടർച്ചയായി 100 മേനി നേടിയെടുത്തു എന്ന ഖ്യാതി എൻ.എസ്.എസ്. ഹൈസ്‌കൂളിന് സ്വന്തം. ഉന്നത വിദ്യാഭ്യാസം നേടാൻ അന്യ സംസ്ഥാനങ്ങളെ ആശ്രയിക്കുന്നവർ വളരെ കൂടുതൽ ആണ്. കാർഷിക മേഖലയ്ക്കും ക്ഷീരകർഷകർക്കും സഹായത്തിനായി മൃഗസംരക്ഷണ വകുപ്പിന്റെ സബ്ബ് സെന്റർ പ്രവർത്തിച്ചു വരുന്നുണ്ട്. പോസ്റ്റൽ ഡിപ്പാർട്ടുമെന്റുവക ഒരു സബ്ബ് പോസ്റ്റ് ഓഫീസ് ജനങ്ങൾക്ക് പ്രയോജനപ്രദമാണ്. സാമ്പത്തികാവശ്യങ്ങൾക്കും മറ്റും ചെങ്ങന്നൂരിനെയും, പുത്തൻകാവിനെയും ആശ്രയിച്ചിരുന്നവർക്ക് കാനറാ ബാങ്കിന്റെ ശാഖ പ്രവർത്തനമാരംഭിച്ചത് ഏറെ പ്രയോജനകരമാണ്. വിദേശരാജ്യങ്ങളിൽ ജോലി ചെയ്യുന്ന വളരെയധികം ആളുകൾ ഈ പ്രദേശത്ത് ഉണ്ട്. പ്രവാസി മലയാളി സംഘടന നാടിനുവേണ്ടി പല നല്ല കാര്യങ്ങളും ചെയ്തുവരുന്നു. എല്ലാ രാഷ്ട്രീയത്തിലും വിശ്വസിക്കുന്നവർ പരസ്പര വിദ്വേഷം കൂടാതെ പ്രവർത്തിക്കുന്നു. നാടിന്റെ പൊതു പ്രശ്‌നങ്ങളിൽ കക്ഷി - രാഷ്ട്രീയം ഒരു തടസ്സമുണ്ടാക്കിയിട്ടില്ല. മത സൗഹാർദ്ദത്തിന് ഒരു ഉത്തമ മാതൃകയാണ് ഈ നാട്. ഇടനാട് 570-ാം നമ്പർ എൻ.എസ്.എസ്. കരയോഗം വക അരത്തകണ്ഠൻകാവ് ശിവക്ഷേത്രം, കവലയിൽ ദേവീക്ഷേത്രം, താമരമംഗലത്തു വക  ധർമ്മശാസ്താക്ഷേത്രം, കല്ലൂർ കുടുംബവക ശിവക്ഷേത്രം, എന്നിവ ഹൈന്ദവാരാധനാലയങ്ങൾ ആണ്. മാർത്തോമ്മാ സഭ വക പള്ളി, സെന്റ് മേരീസ് ഓർത്തഡോക്‌സ് ചർച്ച് ഇവ ക്രിസ്തീയ ദേവാലയങ്ങളുമാണ്. ഹിന്ദുക്കളും ക്രിസ്ത്യാനികളും രണ്ടു മത വിഭാഗങ്ങളുടേയും വിശേഷ ദിവസങ്ങൾ ആഘോഷിക്കുന്നുണ്ട്. കലാ-കായിക-സാംസ്‌കാരിക മേഖലയിൽ യുവജന സംഘടനകൾ പ്രവർത്തിക്കുന്നുണ്ട്. കൂടാതെ കേരള സംസ്ഥാന പെൻഷണേഴ്‌സ് അസോസിയേഷൻ, വിമുക്ത ഭടന്മാരുടെ സംഘടന തുടങ്ങിയ സംഘടനകളും സജീവമാണ്. 

വർഗ്ഗം:കേരളത്തിലെ ഗ്രാമങ്ങൾ
വർഗ്ഗം:ആലപ്പുഴ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:അവലംബം ഇല്ലാത്ത താളുകൾ
തീരദേശം (കേരളം)

ഭൂപ്രകൃതിയുടെ അടിസ്ഥാനത്തിൽ കേരളത്തെ മൂന്നായി തരംതിരിച്ചിരിക്കുന്നതിൽ ഒരു ഭൂഭാഗത്തെയാണ്‌ **തീരദേശം** എന്നു പറയുന്നത്. കേരളത്തിൽ സമുദ്ര നിരപ്പിൽ നിന്നും 25 അടി ഉയരമോ അതിൽ താഴെയോ ഉയരമുള്ള പ്രദേശങ്ങളെയാണ്‌ തീരദേശം എന്ന വിഭാഗത്തിൽ പെടുത്തുന്നത്. മലനാട്, ഇടനാട് എന്നിവയാണ്‌ മറ്റു ഭൂവിഭാഗങ്ങൾ
## ഘടന

3979 ച.കി.മീറ്റർ വിസ്തീർണ്ണമുള്ള തീരപ്രദേശം കേരളത്തിന്റെ 10.24 ശതമാനം മാത്രമാണുള്ളത്. കായലുകൾ, അഴിമുഖങ്ങൾ, മണൽത്തിട്ടകൾ, തുരുത്തുകൾ, തോടുകൾ എന്നിവ ഈ പ്രദേശത്തിന്റെ പ്രത്യേകതകൾ ആണ്. തീരപ്രദേശം ഏകദേശം കേരളത്തിന്റെ തെക്കു മുതൽ വടക്കേ അറ്റം വരെ വ്യാപിച്ചു കിടക്കുന്നു. ഈ ഭാഗമെല്ലാം കടലാക്രമണഭീഷണി നേരിടുന്ന പ്രദേശങ്ങളാണ്‌. അതിനാൽ ഓരോ വർഷവും കരയിലേക്ക്ക് കടൽ കയറിവരുന്നു. ആഗോളതാപനം ഈ പ്രക്രിയയുടെ ആക്കം വർദ്ധിപ്പിക്കുന്നു. കേരളത്തിൽ ഏറ്റവും ജനസാന്ദ്രതയുള്ള പ്രദേശങ്ങൾ തീരപ്രദേശത്താണ്. കൊച്ചി, ആലപ്പുഴ എന്നിവ ഇതിനുദാഹരണങ്ങളാണ്‌. പുരാതന കാലം മുതൽക്കേ കടലുമായി ബന്ധപ്പെട്ട വ്യാപാരം മൂലം വന്ന പ്രത്യേകതയാണ് ഇത്. കേരളത്തിന്റെ വിനോദസഞ്ചാരമേഖലയിൽ തീരദേശം വഹിക്കുന്ന പങ്ക് നിർണ്ണായകമാണ്‌.
thumb|left|200px|ബേക്കലിലെ കടൽത്തീരം

വർഗ്ഗം:കേരളത്തിന്റെ ഭൂപ്രകൃതി
കിള്ളിമംഗലം

കേരളത്തിലെ തൃശ്ശൂർ ജില്ലയിലെ തലപ്പിള്ളി താലൂക്കിലെ ഒരു ഗ്രാമമാണ്‌ **കിള്ളിമംഗലം**. പാഞ്ഞാൾ ഗ്രാമപഞ്ചായത്തിൽ പെടുന്നു. ഈ ഗ്രാമത്തിന് അടുത്തൂള്ള പട്ടണങ്ങൾ ഷൊർണ്ണൂർ, ചേലക്കര, വടക്കാഞ്ചേരി ഇവയാണ്.

പളുങ്കിൽ ശിവനാരായണ ക്ഷേത്രം, പരപ്പറ്റ ശിവക്ഷേത്രം, അങ്ങാടിക്കടവ് ദുർഗ്ഗാ ക്ഷേത്രം ചോലമ്മകാവ് തുടങ്ങിയ ക്ഷേത്രങ്ങൾ ഇവിടെ ഉണ്ട്. 

പ്രധാന മുസ്ലീം പള്ളി ഉദുവടി പള്ളിയും അൽ ഇർഷാദ് പള്ളിയുമാണ്. സെന്റ്. തോമസ് തീർത്ഥകേന്ദ്രം ക്രിസ്ത്യാനികളുടെ പ്രധാന തീർത്ഥാടന സ്ഥലമാണ്

## പേരിനു പിന്നിലെ ഐതിഹ്യം
ഒരു പരദേശി ബ്രാഹ്മണൻ യാത്രക്കിടയിൽ ഈ പ്രദേശത്ത് എത്തിച്ചേർന്നു.തന്റെ കൈയിലുള്ള പളുങ്കു കൊണ്ടുള്ള ശിവലിംഗം സ്ഥലത്ത് വെച്ച് സന്ധ്യാവന്ദനത്തിനു പോയി. തിരിച്ചുവന്നപ്പോൾ ശിവലിംഗം അവിടെ ഉറച്ചതായി കാണുകയും ശേഷം ഉപചാരങ്ങളെല്ലാം ചെയ്ത് ക്ഷേത്രമാക്കി ഉയർത്തുകയും ചെയ്തു.ഈ പരദേശി ബ്രാഹ്മണൻ ശുകമഹർഷിയാണെന്ന് ഒരു അഭിപ്രായമുണ്ട്.കിളി എന്നർത്ഥം വരുന്ന ശുകം എന്ന വാക്കിൽ നിന്നാണ് കിള്ളിമംഗലം എന്ന വാക്ക് രൂപപ്പെട്ടതെന്ന് ഐതിഹ്യം

## ചരിത്രം
18ആം നൂറ്റാണ്ടിന്റെ മദ്ധ്യത്തോടെ പെരുമ്പടപ്പ് സ്വരൂപം ഇവിടെ അധികാരത്തിൽ വന്നു.1743ൽ വടക്കാഞ്ചേരിക്ക് വടക്ക് അകമല ചുരം കടന്ന് അവിടത്തെ അധികാരിയെ കൊലപ്പെടുത്തി മുള്ളൂർക്കര എന്ന സ്ഥലത്ത് പ്രവേശിച്ചു.1758ൽ നടന്ന യുദ്ധത്തിൽ സാമൂതിരിയുടെ പട്ടാളത്തെ തിരുവിതാംകൂർ പട്ടാളത്തിന്റെ സഹായത്തോടെ കൊച്ചി രാജാവ് തോല്പിച്ച് അധികാരം സ്ഥാപിച്ചു.

## പ്രധാന സർക്കാർ സ്ഥാപനങ്ങൾ
*സഹകരണബാങ്ക്
*പ്രാഥമിക ആരോഗ്യകേന്ദ്രം
*യു.പി വിദ്യാലയം
*ഗവ:ആർട്സ് കോളേജ്

## അവലംബം
അരനൂറ്റാണ്ടിലൂടെ- ലേഖകൻ പി.നാരായണൻ നായർ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
കമലാദേവി ചതോപാധ്യായ

സാമൂഹ്യപരിഷ്ക്കർത്താവും സ്വാതന്ത്ര്യസമര പോരാളിയുമായിരുന്നു **കമലാദേവി ചതോപാധ്യായ**. മംഗലാപുരത്ത് 1903 ഏപ്രിൽ 3-ന് ജനിച്ചു. മംഗലാപുരത്തും ബെഡ് ഫോഡ് കോളേജിലും, ലണ്ടൻ സ്കൂൾ ഓഫ് എക്കണോമിക്സിലും പഠനം നടത്തി. കവിയായ ഹരീന്ദ്രനാഥ് ചതോപാധ്യായയെ വിവാഹം കഴിച്ചു. തന്റെ സാമൂഹ്യപ്രവർത്തനങ്ങൾക്ക് കുടുംബം തടസ്സമാണെന്ന് കണ്ടപ്പോൾ ഭർത്താവിൽ നിന്നും ബന്ധം വേർപ്പെടുത്തി.

പത്മഭൂഷൺ, വട്മൂൽ അവാർഡ്, മാഗ്സസെ അവാർഡ്, ദേശികോത്തമ (വിശ്വഭാരതി) എന്നീ ബഹുമതികൾ അവർക്ക് ലഭിച്ചിട്ടുണ്ട്. സംഗീത നാടക അക്കാദമിയുടെ ഫെല്ലോ ആയി തെരഞ്ഞെടുക്കപ്പെട്ടിട്ടുമുണ്ട്. സ്വാതന്ത്ര്യസമരത്തിൽ പങ്കെടുക്കുകയും ഭൂനിയമങ്ങൾ മെച്ചപ്പെടുത്താനും വനിതാ പ്രസ്ഥാനം വികസിപ്പിക്കാനും അവർ യത്നിച്ചു. അഖിലേന്ത്യാ വനിതാ കോൺഗ്രസ്സിനു കളമൊരുക്കി.

അഖിലേന്ത്യാ കോൺഗ്രസ്സ് സമിതി അംഗം, പ്രവർത്തക സമിതി അദ്ധ്യക്ഷ, ഇന്ത്യൻ സഹകരണ സംഘം, അഖിലേന്ത്യ കരകൗശല ബോർഡ്, ആൾ ഇന്ത്യാ ഡിസൈൻസ് സെന്റർ എന്നിവയുടെ അദ്ധ്യക്ഷ, വേൾഡ് ക്രാഫ്റ്റ്സ് കൗൺസിലിന്റെ ഉപാധ്യക്ഷ, ഇന്ത്യൻ സോഷ്യൽ കോൺഫറൻസിന്റെ സജീവ, എന്നീ സ്ഥാനങ്ങൾ വഹിച്ചിട്ടുണ്ട്.

## ജീവിതരേഖ
1903 ഏപ്രിൽ മൂന്നിന് മംഗലാപുരത്ത് ജനിച്ച കമലാദേവി മാതാപിതാക്കളുടെ നാലാമത്തേതും ഏറ്റവും ഇളയതുമായ മകളായിരുന്നു. പിതാവ് അനന്തായ ധരേശ്വർ മംഗാളുരുവിലെ ജില്ലാ കളക്ടറും മാതാവ് ഗിരിജാബായി കർണാടകത്തിലെ ഒരു കുലീന കുടുംബത്തിലെ അംഗവുമായിരുന്നു. കമലാദേവിയുടെ മുത്തശ്ശി പുരാതന ഇന്ത്യൻ ഗ്രന്ഥങ്ങളിൽ പാണ്ഡിത്യമുള്ളയാളും മാതാവ്  സ്വകാര്യാദ്ധ്യാപകർ വഴി ഉന്നത വിദ്യാഭ്യാസം ലഭിച്ചവരുമായിരുന്നു.

"ഇന്ത്യൻ സ്വാതന്ത്ര്യ സമരത്തിൻ്റെ കാല്പനിക നായിക " എന്ന പേരിലും അറിയപ്പെടുന്നു.

## കമലാദേവി രചിച്ച പുസ്തകങ്ങൾ

* The Awakening of Indian women, *Everyman's Press, 1939.*
* Japan-its weakness and strength, *Padma Publications 1943.*
* Uncle Sam's empire, *Padma publications Ltd, 1944.*
* In war-torn China, *Padma Publications, 1944.*
* Towards a National theatre, (All India Women's Conference, Cultural Section. Cultural books), *Aundh Pub. Trust, 1945.*
* America,: The land of superlatives, *Phoenix Publications, 1946.*
* At the Cross Roads, *National Information and Publications, 1947.*
* Socialism and Society, *Chetana, 1950.*
* Tribalism in India, *Brill Academic Pub, 1978, *.
* Handicrafts of India, *Indian Council for Cultural Relations & New Age International Pub. Ltd., New Delhi, India, 1995. .*
* Indian Women's Battle for Freedom. *South Asia Books, 1983. .*
* Indian Carpets and Floor Coverings, *All India Handicrafts Board, 1974.*
* Indian embroidery, *Wiley Eastern, 1977.*
* India's Craft Tradition, *Publications Division, Ministry of I & B, Govt. of India, 2000. .*
* Indian Handicrafts, *Allied Publishers Pvt. Ltd, Bombay India, 1963.*
* Traditions of Indian Folk Dance.
* The Glory of Indian Handicrafts, *New Delhi, India: Clarion Books, 1985.*
* Inner Recesses, Outer Spaces: Memoirs, *1986. .*

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:1903-ൽ ജനിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:1988-ൽ മരിച്ചവർ
വർഗ്ഗം:ഒക്ടോബർ 29-ന് മരിച്ചവർ
വർഗ്ഗം:സാമൂഹ്യപ്രവർത്തനത്തിൽ പദ്മവിഭൂഷൺ അവാർഡ് ലഭിച്ചവർ
ഹോമി ജഹാംഗീർ ഭാഭാ

ഇന്ത്യയിലെ അണുശക്തി ഗവേഷണങ്ങൾക്ക് അടിത്തറയിട്ട മഹാനായ ഭാരതീയ ശാസ്ത്രജ്ഞനാണ് **ഹോമി ജഹാംഗീർ ഭാഭാ**.ഇന്ത്യൻ ആണവ ശാസ്ത്രത്തിന്റെ പിതാവ് എന്നദ്ദേഹം അറിയപ്പെടുന്നു. (ഒക്ടോബർ 30, 1909 – ജനുവരി 24, 1966). ക്വാണ്ടം സിദ്ധാന്തത്തിന്‌‍ സംഭാവന നൽകിയ അദ്ദേഹം ബോംബേയിൽ 1909 ഒക്ടോബർ 30-ന് ഒരു പാർസി കുടുംബത്തിൽ ജനിച്ചു. മുംബൈയിലെ സ്കൂളുകളിലും ബാംഗ്ലൂരിലെ റോയൽ ഇൻസ്റ്റിറ്റ്യൂട്ട് ഓഫ് സയൻസിലുമായി ആദ്യകാല വിദ്യാഭ്യാസം പൂർത്തിയാക്കിയ അദ്ദേഹം പിന്നീട് മെക്കാനിക്കൽ സയൻസിൽ ഉപരിപഠനത്തിനായി കേംബ്രിഡ്ജിലെത്തി. തുടർന്നു പോൾ ഡിറാകിനൊപ്പം ഗണിതശാസ്ത്രത്തിൽ പ്രവർത്തിക്കുകയും കാവൻഡിഷ് ലബോറട്ടറിയിൽ പ്രവർത്തിച്ചു തിയറട്ടിക്കൽ ഫിസിക്സിൽ ഡോക്റ്ററേറ്റ് നേടുകയും ചെയ്തു. ഈ കാലഘട്ടത്തിൽ കോസ്മിക് വികിരണങ്ങളെ കുറിച്ച് വളരെ ശ്രദ്ധേയമായ പല പഠനങ്ങളും നടത്തുകയുണ്ടായി. ഭാരതീയ ആണവോർജ്ജ കമ്മിഷന്റെ ആദ്യത്തെ അദ്ധ്യക്ഷൻ, ഇന്ത്യൻ സയൻസ് കോൺഗ്രസ്സ് പ്രസിഡണ്ട്, ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെൻറൽ റിസർച്ചിന്റെ ഡയറക്ടർ, സമാധാനാവശ്യങ്ങൾക്ക് അണുശക്തിയുടെ ഉപയോഗത്തെ സംബന്ധിച്ച് ജനീവയിൽ ചേർന്ന സമ്മേളനത്തിന്റെ അദ്ധ്യക്ഷൻ, ഇൻറർനാഷണൽ യൂണിയൻ ഓഫ് പ്യുവർ ആൻറ് അപ്ലൈഡ് ഫിസിക്സിന്റെ അദ്ധ്യക്ഷൻ തുടങ്ങിയ നിലകളിൽ സേവനമനുഷ്ഠിച്ചിട്ടുണ്ട്. അദ്ദേഹം 1966 ജനുവരി 24ന് ആൽപ്‌സ് പർവ്വതനിരയിലുണ്ടായ വിമാനാപകടത്തിൽ മരിച്ചു.

വർഗ്ഗം:1909-ൽ ജനിച്ചവർ
വർഗ്ഗം: 1966-ൽ മരിച്ചവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:ജനുവരി 24-ന് മരിച്ചവർ
വർഗ്ഗം:ഇന്ത്യൻ ഭൗതികശാസ്ത്രജ്ഞർ
വർഗ്ഗം:ഇന്ത്യൻ കണികാഭൗതികശാസ്ത്രജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യയുടെ ആണവചരിത്രം
വർഗ്ഗം:ഗുജറാത്തികൾ
ദശലക്ഷം

999,999 ന് ശേഷവും 1,000,001 ന് മുൻപുമായി വരുന്ന എണ്ണൽ സംഖ്യയാണ് **ദശലക്ഷം** അഥവാ **മില്യൺ** (1,000,000). ഒന്ന് എന്നെഴുതിയ ശേഷം ആറ് പൂജ്യം ചേർത്താണ് ഈ സംഖ്യയെ സൂചിപ്പിക്കുന്നത്. ശാസ്ത്രീയമായി  അല്ലെങ്കിൽ 106 എന്ന രീതിയിൽ ഈ സംഖ്യയെ രേഖപ്പെടുത്താറുണ്ട്.

വർഗ്ഗം:10 (സംഖ്യ)
ഗീത (വിവക്ഷകൾ)

* ഗീത - മലയാളം, തമിഴ് ചലച്ചിത്ര അഭിനേത്രി
* ഭഗവദ്ഗീത - ഇന്ത്യൻ ഇതിഹാസമായ മഹാഭാരതത്തിന്റെ ഭാഗം
* ഗീത വിജയൻ - മലയാളം ചലച്ചിത്രവേദിയിലെ ഒരു നടി
* ഗീത ദത്ത് -  ഹിന്ദി, ബംഗാളി പിന്നണിഗായിക
* ഗീത ബാലി - ബോളിവുഡ് ചലച്ചിത്ര രംഗത്തെ ഒരു നടി
* ഗീത ഫൊഗാട്ട് - ഇന്ത്യൻ ഗുസ്തി താരം
ബാബാ ആംടേ

ഇന്ത്യക്കാരനായ സാമൂഹ്യ പ്രവർത്തകനാണ് **ബാബാ ആംടേ**. മഹാരാഷ്ട്രയിലെ വറോറയിൽ 1914-ൽ ജനിച്ചു. **മുരളീധർ ദേവീദാസ് ആംടേ** എന്നാണ്‌ ശരിയായ പേര്‌. അഭിഭാഷകനായി സമ്പന്നജീവിതം നയിച്ചുവന്ന ആംടേ പിൽക്കാലത്ത് രാഷ്ട്രീയസാമൂഹ്യ പ്രവർത്തനങ്ങൾക്ക് തിരിഞ്ഞു. ഗാന്ധിജി, ആചാര്യ വിനോബാ ഭാവെ എന്നിവരോട് ചേർന്ന് അദ്ദേഹം ക്വിറ്റ് ഇന്ത്യ സമരത്തിൽ പങ്കെടുത്തു.

പത്മശ്രീ, ബജാജ് അവാർഡ്, കൃഷിരത്ന, ദാമിയൻ ദത്തൻ അവാർഡ്, ഇന്ദിരാഗാന്ധി മെമ്മോറിയൽ അവാർഡ്, റമോൺ മാഗ്സസെ അവാർഡ് തുടങ്ങിയ നിരവധി പുരസ്കാരങ്ങൾ ആംടേയ്ക്ക് ലഭിച്ചിട്ടുണ്ട്. അദ്ദേഹത്തെ നാഗപൂർ സർവകലാശാല ഡി.ലിറ്റ് ബിരുദം നൽകി ആദരിച്ചിട്ടുണ്ട്. 1999 നവംബറിൽ അദ്ദേഹത്തിനു ഗാന്ധി സമാധാന സമ്മാനം ലഭിച്ചു.

## ആനന്ദവൻ

ആംടേ സ്ഥാപിച്ച “ആനന്ദവൻ“ ഇന്ന് രാജ്യത്താകമാനമുള്ള സാമൂഹ്യപ്രവർത്തക്ക് മാതൃകയും പ്രചോദനവുമാണ്‌. ‘വിദർഗ’ എന്ന സ്ഥലത്ത് “ആനന്ദവൻ“ എന്ന പേരിൽ ഒരു ചെറിയ കുടിൽ കെട്ടി അതിൽ ആറ് കുഷ്ഠരോഗികളെ പാർപ്പിച്ച് സാമൂഹ്യപ്രവർത്തനത്തിന്‌ തുടക്കം കുറിച്ചു. ഇന്ന് ഇത് 450 ഏക്കർ വിസ്തൃതിയുള്ള ഒരു പുനരധിവാസകേന്ദ്രമായി വളർന്നിട്ടുണ്ട്. കുഷ്ഠരോഗികളുടെയും വികലാംഗരുടെയും അനാഥരുടെയും ആശാകേന്ദ്രമാണിത്. ഇവിടെ രോഗികളുടെ ശ്രമദാനത്തോടെ ഒരു കാർഷിക കോളേജും ഒരു ആർട്ട്സ്, സയൻസ്, കൊമേഴ്സ് കോളേജും പണിതീർന്നിട്ടുണ്ട്.

ഇതിനു പുറമേ 2500 രോഗികൾക്ക് താമസിക്കാൻ തക്ക സൌകര്യമുള്ള അശോക് ഭവൻ, സോമനാഥ് എന്നീ പുനരധിവാസ കേന്ദ്രങ്ങളും ഗിരി വർഗ്ഗക്കാർക്ക് ആശാദീപമായ “ഹേമൽ കാസ്” എന്ന ആരോഗ്യ വിദ്യാഭ്യാസ കാർഷിക എക്സ്റ്റെൻഷൻ സെന്ററും ആംടേയുടെ ശ്രമഫലമായി ഉയർന്നിട്ടുണ്ട്.

## മരണം
കുഷ്ഠരോഗികളുടെ അഭയകേന്ദ്രമെന്നറിയപ്പെടുന്ന ആനന്ദവനം ആശ്രമത്തിൽ 2008 ഫിബ്രുവരി 9 കാലത്ത് 4.15 ന് മുരളീധരൻ ദേവീദാസ് എന്ന ബാബാ ആംടേ അന്തരിച്ചു.

## അംഗീകാരങ്ങൾ
* മഹാരാഷ്ട്ര് ഭൂഷൺ അവാർഡ്

* ഡാമയൽ-ദത്തൻ അവാർഡ് അമേരിക്ക
* റമോൺ മാഗ്സസെ അവാർഡ്
* ജിഡി ബിർള ഇൻറർനാഷണൽ അവാർഡ്
* യു.എൻ മനുഷ്യാവകാശ അവാർഡ്
* ടെംബ്ലിടൻ അവാർഡ്
* ഇൻറർനാഷണൽ ജിറാഫ് അവാർഡ്
* ഗ്ലോബൽ 500 യു.എൻ അവാർഡ്
* റൈറ്റ് ലൈവ് ലി ഹുഡ് അവാർഡ് ,സ്വീഡൻ
* പത്മശ്രീ
* പത്മ വിഭൂഷൺ
* പൂന, നാഗ്പൂർ സർവകലാശാല ഡിലിറ്റ്
* ജംനാലാൽ അവാർഡ്
* ഗാന്ധി സമാധാന സമ്മാനം .

## കണ്ണികൾ
*നിയ.ഒർഗ് - ബാബാ ആംടേയുടെ ജീവചരിത്രം 
*നർമത.ഒർഗ് - ബാബാ ആംടേയുടെ വാനപ്രസ്ഥ 

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ

വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:1914-ൽ ജനിച്ചവർ
വർഗ്ഗം:ഡിസംബർ 26-ന് ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ഫെബ്രുവരി 9-ന് മരിച്ചവർ
വർഗ്ഗം:യുക്തിവാദികൾ
വർഗ്ഗം:ഗാന്ധിയർ
കറുകച്ചാൽ

കേരളത്തിലെ  കോട്ടയം ജില്ലയിലെ ഒരു ചെറിയ ഗ്രാമമാണു **കറുകച്ചാൽ**. കോട്ടയം പട്ടണത്തിൽ നിന്നും 18 കി.മീ. അകലെയായി ഇതു സ്ഥിതി ചെയ്യുന്നു. ഏറ്റവും അടുത്ത തീവണ്ടി ആഫീസ്, 15 കി. മീ അകലെ ചങ്ങനാശ്ശേരിയിൽ ആണ്. 

## സ്ഥലനാമം

കറുകച്ചാലിന് ഈ പേര് ലഭിച്ചതിനേക്കുറിച്ച് പല അഭിപ്രായങ്ങൾ ഉണ്ട്. " വാൾ കഴുകി ചാൽ" എന്നതിൽ നിന്നാണ് ഈ പേര് വന്നത് എന്നാണ് ഒരു പക്ഷം. പഴയ കാലത്ത് കറുകച്ചാലും പരിസര പ്രദേശങ്ങളും ചേകവന്മാരെ കൊണ്ടു നിറഞ്ഞിരുന്നുവെന്നും, അവർ യുദ്ധത്തിനു ശേഷം വാൾ കഴുകിയിരുന്ന ചാൽ ആണു ഇതെന്നും, ക്രമേണ " വാൾ കഴുകി ചാൽ" ആണു കറുകച്ചാൽ ആയത് എന്നാണ് ഈ പക്ഷം. "കറുക", "ചാൽ" എന്നീ പദങ്ങൾ കൂട്ടിച്ചേർത്താണ് സഥലനാമം ഉണ്ടാക്കിയത് എന്നും ഒരു പക്ഷം ഉണ്ട്. എന്തായാലും ബസ്സ്സ്റ്റാന്റിന് അടുത്തായി ഒരു നീരൊഴുക്ക് (ചാൽ) കാണാനുണ്ട്.

## ആരാധനാലയങ്ങളും മറ്റു പ്രധാന സ്ഥലങ്ങളും‍
ധാരാളം ക്ഷേത്രങ്ങളും, ക്രിസ്ത്യൻ പളളികളും ഇവിടെ ഉണ്ട്. ചമ്പക്കര ദേവീക്ഷേത്രം, നെത്തല്ലൂർ ദേവീക്ഷേത്രം, ചമ്പക്കര പള്ളി, കൂത്രപ്പള്ളി പള്ളി, വെട്ടിക്കാവുങ്കൽ ദേവി ക്ഷേത്രം, പനയമ്പാല പള്ളി ഇവയിൽ പ്രധാനമായത്. 

മലങ്കര ഓർത്തഡോക്സ് സുറിയാനി സഭയുടെ ഇടവകകകളായ പനയമ്പാല (വടക്ക്) സെന്റ് മേരീസ് പള്ളിയും പനയമ്പാല (തെക്ക്) സെന്റ് സ്‌റ്റീഫൻസ് (ആലുങ്കൽ പള്ളിയും) പള്ളിയും ടി പഞ്ചായത്തിലാണ് സ്ഥിതി ചെയ്യുന്നത്. റോമൻ കത്തോലിക്ക സഭയുടെ സെന്റ് സെബാസ്റ്റ്യൻസ് പള്ളിയും പനയമ്പാലയിൽ സ്ഥിതി ചെയ്യുന്നു. ഫാ.ഡോ.ഗീവർഗീസ് വെട്ടിക്കുന്നേൽ പനയമ്പാല സെന്റ് മേരീസ് ഓർത്തഡോക്സ് ദേവാലയത്തിലെ ഇടവകാംഗമാണ്. ഈ നാടിനെ ശീതീകരിക്കുന്ന പനയമ്പാല തോട് വളരെ പ്രസിദ്ധമാണ്. ഒരു നൂറ്റാണ്ട് പഴക്കമുള്ള L P School പനയമ്പാലയ്ക്ക് സ്വന്തം. മുൻ രാഷ്ട്രപതി Dr. APJ Abdul Kalam -ന്റെ സ്മരണാർത്ഥം ഒരു റോഡു തന്നെ പനയമ്പാലയിൽ ഉണ്ട്. പനയമ്പാല തെക്കേക്കരപ്പടിയിൽ നിന്നും ആരംഭിച്ച് ഇഞ്ചക്കുഴിയിലേക്കാണ് ആ റോഡ് എത്തിച്ചേരുന്നത്.

മലങ്കര കത്തോലിക്ക സഭയുടെ ശാന്തിപുരം സെന്റ് സ്‌റ്റീഫൻസ് (കണ്ണംകുളം പള്ളി) പള്ളിയും ഈ പഞ്ചായത്തിൽ ഉൾപ്പെടുന്നു.[പ്രസിദ്ധമായ തോട്ടയ്ക്കാട് ക്ഷേത്രം 6 കിലോമീറ്റർ അകലെയാണ്] ആനിക്കാട്ടിലമ്മക്ഷേത്രം 5കി.മി അകെലെയാണ്.

പ്രശസ്തമായ " ശ്രീ രംഗം CVN കളരി ചികിൽസാ കേന്ദ്രം" ഇവിടുത്തെ പ്രധാന ആകർഷണങ്ങളിൽ ഒന്നാണ്.  കേരളത്തിന്റെ പാരമ്പര്യ ആയോധന കലയായ കളരിപ്പയറ്റ് ഇവിടെ പഠിപ്പിക്കുന്നു. പ്രധാനപ്പെട്ട ഒരു മർമ്മ ചികിൽസാ കേന്ദ്രവുമാണിത്.

## കൃഷി

ഒരു കാലത്ത് വയലുകൾ കൊണ്ട് നിറഞ്ഞിരുന്ന ഈ പ്രദേശത്ത് ഇപ്പോൾ റബറും കൊക്കോയും  ആണ് പ്രധാന വിളകൾ .

## അടുത്ത പ്രദേശങ്ങൾ

*തൈപറമ്പ്
ചമ്പക്കര
*തോട്ടക്കാട്
*കൂത്രപ്പള്ളി
*നെത്തല്ലൂർ
*കങ്ങഴ
*പനയമ്പാല
*മല്ലപ്പള്ളി
*കീഴുവായിപൂർ
*വെട്ടിക്കാവുങ്കൽ
*നാരോലിൽപ്പടി
*കൊച്ചുപറമ്പ്
*നടുക്കേൽപ്പടി
*നെടുംകുന്നം
*പുന്നവേലി
*പാമ്പാടി
* ഇടവെട്ടാൽ

## എത്തിച്ചേരുവാനുള്ള വഴി

*ഏറ്റവും അടുത്തുള്ള വിമാനത്താവളം: നെടുമ്പാശ്ശേരി അന്താരാഷ്ട്ര വിമാനത്താവളം, കൊച്ചി 
* ഏറ്റവും അടുത്തുള്ള റെയിൽ‌വേ സ്റ്റേഷൻ: കോട്ടയം, ചങ്ങനാശ്ശേരി റെയിൽ‌വേ സ്റ്റേഷനുകൾ.

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ

പ്രധാനപ്പെട്ട ആശുപത്രികൾ
മന്നം മെമ്മോറിയൽ എൻഎസ്എസ് ഹോസ്പിറ്റൽ
മേഴ്സി നഴ്സിംഗ് ഹോം കറുകച്ചാൽ
ശീവേലി (ശ്രീബലി)

ഹൈന്ദവക്ഷേത്രങ്ങളിൽ ശീവേലിവിഗ്രഹം എന്ന വിഗ്രഹത്തെ  വാദ്യമേളങ്ങളുടെ അകമ്പടിയോടെ ശ്രീകോവിലിനു പുറത്തേക്ക് എഴുന്നള്ളിക്കുന്ന ക്ഷേത്രാചാരമാണ് ശ്രീവേലി.
തന്റെ ഭൂതഗണങ്ങൾക്ക് നിവേദ്യം നൽകുന്നത് ഭഗവാൻ നേരിൽ കാണുകയാണ് എന്നതാണ്‌ ശീവേലിയുടെ സങ്കല്പം. അവർക്ക് നൽകുന്ന ബലിയാണ് ശ്രീബലി അഥവാ ശ്രീവേലി. ദ്വാരപാലകരും, അഷ്ടദിക്പാലകരും, സപ്തമാതൃക്കളും, ഭൂതഗണങ്ങളും, ക്ഷേത്രപാലകനും ഈ സമയത്ത് തങ്ങൾക്കുള്ള നിവേദ്യം സ്വീകരിക്കുന്നു എന്നാണ് വിശ്വാസം. ഹവിസ്സും ജലഗന്ധ പുഷ്പാദികളുമായി മേൽശാന്തിയും തലയിൽ ഭഗവത് വിഗ്രഹവുമായി കീഴ്ശാന്തിയുമാണ് ശീവേലിക്ക് എഴുന്നള്ലിക്കുന്നത്. നാലമ്പലത്തിനുള്ളിൽ അഷ്ടദിക്പാലകർക്കും, സപ്തമാതൃക്കൾക്കും, പുറത്ത് ഭൂതഗണങ്ങളെ പ്രതിനീധീകരിക്കുന്ന ബലിക്കല്ലുകളിന്മേലും ബലി തൂവും. ക്ഷേത്രത്തിന്റെ നാലമ്പലത്തിനകത്തും പുറത്തും വാദ്യഘോഷങ്ങളുടെ അകമ്പടിയോടെ ശ്രീബലിയുടെ മേൽനോട്ടം വഹിച്ചുകൊണ്ട് ഈ സമയം ക്ഷേത്രേശനെ പ്രദക്ഷിണമായി നീക്കുന്നു. മൂന്ന് പ്രദക്ഷിണശേഷം ശീവേലി വിഗ്രഹവുമായി കീഴ്ശാന്തി ശ്രീലകത്തേക്ക് തിരിച്ചുപോകുന്നു.

ഉച്ചശീവേലി, അത്താഴശീവേലി എന്നിങ്ങനെ രണ്ടുതരമുണ്ട്.
## അവലംബം
# http://www.facebook.com/permalink.php?id=210429405692599&story_fbid=407367139332157

വർഗ്ഗം:ഹൈന്ദവാചാരങ്ങൾ
കൈക്കോട്ട്‌

കൈക്കോട്ട് ഒരു കാർഷിക പണിയായുധമാണ്‌. മണ്ണ് കിളക്കാനാണ്‌ കൈക്കോട്ട് ഉപയോഗിക്കുന്നത്. തൂമ്പ പോലെ ഇരിക്കുമെങ്കിലും തൂമ്പയെ അപേക്ഷിച്ച് പിടിക്ക് നീളം കൂടുതലാണ്‌. കടുപ്പം കുറഞ്ഞ മണ്ണാണ്‌ കൈക്കോട്ട് ഉപയോഗിച്ച് കിളക്കുന്നത്. കനം കുറഞ്ഞ വാൾത്തലം കട്ടിയുള്ള മണ്ണിന്‌ പറ്റിയതല്ല.
## ഇതും കാണുക
*തൂമ്പ
*കൊത്തി

വർഗ്ഗം:പണിയായുധങ്ങൾ
വർഗ്ഗം:കാർഷിക ഉപകരണങ്ങൾ
നാട്ടറിവ്

സാമൂഹികശാസ്ത്രവിഷയങ്ങളിൽ താരതമ്യേന പുതിയ വിഷയമാണ് **ഫോൿലോർ** അഥവാ"**നാട്ടറിവ്**". ഫോൿലോർ എന്ന ഇംഗ്ലീഷ് പദം നാടോടീവിജ്ഞാനീയം, നാട്ടറിവ് എന്നീ പദങ്ങൾ ഉപയോഗിച്ച് മലയാളത്തിൽ വിവർത്തനം ചെയ്യുന്നു. ഫോൿ, ലോർ എന്നീ ആംഗലവാക്കുകളുടെ സംയോഗമാണ് ഈ പദം. ജനസമൂഹം എന്ന അർത്ഥത്തിലാണ് ഫോൿ എന്ന വാക്ക് ഉപയോഗിക്കുന്നത്. ലോർ എന്ന പദം ആ ജനസമൂഹത്തിന്റെ അറിവിനെ സൂചിപ്പിക്കാനാണ് ഉപയോഗിക്കുന്നത്. നരവംശശാസ്ത്രജ്ഞനായ അലൻ ഡൻഡിസാണ് ഫോൿലോറിനെ വ്യതിരിക്തവ്യക്തിത്വമുള്ള വിജ്ഞാനശാഖയായി വളർത്തിയെടുത്തത്. അദ്ദേഹത്തിന്റെ കാലശേഷം വികാസഗതി നഷ്ടപ്പെട്ട അവസ്ഥയിലാണ് ഫോൿലോർ.

തദ്ദേശീയമായ അറിവ് അല്ലെങ്കിൽ ഗ്രാമീണ ജനതയുടെ അറിവാണ് നാട്ടറിവ്. പാരമ്പര്യമായി കിട്ടിയ അറിവാണത്. തലമുറകളിലൂടെ കൈമാറി വരുന്ന ഇത്തരം അറിവ് പ്രയോഗത്തിലൂടെ വികസിച്ചുകൊണ്ടിരിക്കും. പ്രകൃതിയുമായി ഇണങ്ങിച്ചേരുന്ന നാട്ടറിവ് അനുഭവങ്ങളിലൂടെയാണ് പഴമക്കാർ സ്വായത്തമാക്കിയത്. 

ഗ്രാമീണ ജനതയുടെ ജീവിതരീതി, കലാപൈതൃകം, ആചാരവിശ്വാസങ്ങൾ, വാങ്മയരൂപങ്ങൾ തുടങ്ങി നമ്മുടെ സാംസ്കാരിക സമ്പത്ത് മുഴുവൻ നാട്ടറിവിൽ പെടുന്നു. ഐതിഹ്യങ്ങളും നാട്ടുസംഗീതവും, വാമൊഴിചരിത്രവും, നാടോടിക്കഥകളും, ഭക്ഷണരീതിയും നാട്ടുചികിത്സയും കൃഷിയറിവുകളുമെല്ലാം നാട്ടറിവാണ്.
 
ആധുനിക  കലാരൂപങ്ങളും സാഹിത്യവും ഉൽപ്പാദനരീതികളും ചികിത്സയുമെല്ലാം പുതിയ തലങ്ങളിലേക്ക് വികസിച്ചത് നാട്ടറിവിൽ നിന്ന് ഊർജ്ജം ഉൾക്കൊണ്ടാണ്. ആദിവാസികളുടെ അറിവിനെ ഉപയോഗപ്പെടുത്തി പല ആധുനിക മരുന്നുകളും കണ്ടെത്തിയിട്ടുണ്ട്. നമ്മുടെ പല ചലച്ചിത്ര ഗാനങ്ങളുടേയും സംഗീതത്തിന്റെ വേരുകൾ നാട്ടുസംഗീതത്തിലാണ്.

ആഗസ്റ്റ് 22 ലോക നാട്ടറിവ് ദിനമാണ്. ഫോൿലോർ എന്ന വിജ്ഞാനശാഖയുടെ ഉപവിഷയമെന്ന നിലയിലാണ് നാട്ടറിവിനെ പരിഗണിക്കുന്നത്. മാനവരാശി സഹസ്രാബ്ദങ്ങൾകൊണ്ട് അനുഭവങ്ങളിലൂടെ നേടിയ അറിവുകകളും ശേഷിപ്പുകളും സംരക്ഷിക്കുന്നതിനാണ് നാട്ടറിവ് ദിനം ആചരിക്കുന്നത്.  
      
## മലയാളത്തിലെ പ്രധാനപ്പെട്ട ഫോൿലോർ പണ്ഡിതർ
* ഡോ.ചേലനാട്ട് അച്യുതമേനാൻ
*സി പി ഗോവിന്ദപ്പിള്ള
*ടി. ജി. അച്യുതൻനമ്പൂതിരി
* ഡോ.എസ്.കെ.നായർ
*  ഡോ.രാഘവൻ പയ്യനാട്
*ഡോ ജി ത്രിവിക്രമൻതമ്പി
* കാവാലം നാരായണപ്പണിക്കർ
*ഡോ. തിക്കുറിശ്ശി ഗംഗാധരൻ
*കെ. ബി. എം. ഹുസൈൻ
*ജെ പദ്മകുമാരി
* കടമ്മനിട്ട വാസദേവൻപിള്ള
* ചിറക്കൽ ടി.ബാലകൃഷ്ണൻനായർ
* സി.എം.എസ്.ചന്തേര
* ഡോ.ചുമ്മാർ ചൂണ്ടൽ
* ജി.ഭാർഗ്ഗവൻപിള്ള
* വെട്ടിയാർ പ്രേംനാഥ്
* ഡോ.എ.കെ.നമ്പ്യാർ
*ഡോ. എം. ജി. ശശിഭൂഷൺ
*ഡോ. എസ്. ഭാസിരാജ്
* ഡോ.കെ.വിദ്യാസാഗർ
* ഡോ.ബാലചന്ദ്രൻ കീഴോത്ത്
* ഡോ.സി.ആർ.രാജഗോപാലൻ
* ഡോ.നുജും
* എം.സി.അപ്പുണ്ണിനമ്പ്യാർ
* എം.വി. വിഷ്ണു നമ്പൂതിരി
*ഡോ.ഇ.കെ.ഗോവിന്ദ വർമ്മ രാജ
* ഡോ.അജു.കെ.നാരായണൻ
* ഡോ.കെ.എം.അനിൽ
*കടമ്മനിട്ട പ്രസന്നകുമാർ 
*ഡോ.കെ.എം.ഭരതൻ
*ഡോ.സോമൻ കടലൂർ
*ഡോ.കെ.എം.അരവിന്ദാക്ഷൻ
*കെ.യു.ഹരിദാസ്
*ഡോ.കെ.പി.സതീഷ്
*ഡോ.സി.കെ.ജിഷ
*

വർഗ്ഗം:നാട്ടറിവ്
പിൻകോഡ്

രാജ്യമൊട്ടാകെയുള്ള തപാലാപ്പീസുകളെ വർഗ്ഗീകരിക്കാൻ ഇന്ത്യൻ പോസ്റ്റൽ സർ‌വ്വീസ് ഉപയോഗിക്കുന്ന പോസ്റ്റ് കോഡ് സമ്പ്രദായമാണ്  **പോസ്റ്റൽ ഇൻഡക്സ് നമ്പർ** അഥവാ **പിൻ‌കോഡ്** (PIN). ആറ് അക്കങ്ങളുള്ള സംഖ്യയാണ് പിൻ‌കോഡ്. 1972 ഓഗസ്റ്റ് 15-ന് ഈ സമ്പ്രദായം നിലവിൽ വന്നു.

## ക്രമീകരണം
right|thumb|Distribution of PIN Codes across India
ഇന്ത്യയിലെ എല്ലാ സംസ്ഥാനങ്ങളേയും കേന്ദ്രഭരണപ്രദേശങ്ങളേയും **8 പിൻ മേഖലകളായി** തിരിച്ചിരിക്കുന്നു. പിൻ‌കോഡിലെ ആദ്യ അക്കം ആ പോസ്റ്റ് ഓഫീസ് ഈ എട്ടു മേഖലകളിൽ ഏതിൽ ഉൾപ്പെടുന്നു എന്നു സൂചിപ്പിക്കുന്നു. പോസ്റ്റ് ഓഫീസ് ഉൾപ്പെടുന്ന ഉപമേഖലയെ പ്രതിനിധാനം ചെയ്യുന്നതിനാണ്‌ രണ്ടാമത്തെ അക്കം. ഒരു പോസ്റ്റ് ഓഫീസിലേക്കുള്ള തപാൽ ഉരുപ്പടികൾ വർഗ്ഗീകരിക്കുന്ന സോർട്ടിങ് ജില്ലയെ മൂന്നാമത്തെ അക്കം സൂചിപ്പിക്കുന്നു. അവസാനത്തെ മൂന്ന് അക്കങ്ങൾ ഒരോ പോസ്റ്റ് ഓഫീസിനേയും പ്രതിനിധീകരിക്കുന്നു.2013 സെപ്റ്റംബർ 26 ന് സുപ്രീം കോടതിയുടെ പിൻ 110201 ആയി പ്രഖ്യാപിച്ചുവെങ്കിലും, 2019 ഒക്ടോബറിൽ അത് പിൻവലിച്ചു. നിലവിൽ ഡൽഹിയുടെ പിൻകോഡ് ആയ 110001 ആണ് സുപ്രീംകോടതിയുടെ പിൻകോഡ്.

## പിൻ മേഖലകൾ

* 1 - ഡെൽഹി, ഹരിയാന, പഞ്ചാബ്, ഹിമാചൽ പ്രദേശ്, ജമ്മു-കശ്മീർ,ചണ്ഢീഗഡ്
* 2 - ഉത്തർ പ്രദേശ്, ഉത്തർഖണ്ഡ്
* 3 - രാജസ്ഥാൻ, ഗുജറാത്ത്, ദാമൻ, ദിയു, ദാദ്ര, നാഗർ ഹവേലി
* 4 - ഛത്തീസ്ഗഡ്‌, മഹാരാഷ്ട്ര, മധ്യപ്രദേശ്, ഗോവ
* 5 - ആന്ധ്രാപ്രദേശ്‌, കർണാടക, യാനം (പുതുച്ചേരിയിലെ ഒരു ജില്ല)
* 6 - കേരളം, തമിഴ്‌നാട്, പുതുച്ചേരി (യാനം എന്ന ജില്ല ഒഴികെ), ലക്ഷദ്വീപ്
* 7 - പശ്ചിമ ബംഗാൾ, ഒറീസ, ആസാം, സിക്കിം, അരുണാചൽ പ്രദേശ്, നാഗാലാ‌‍ൻഡ്, മണിപ്പൂർ, മിസോറം, ത്രിപുര, മേഘാലയ, ആന്തമാൻ നിക്കോബാർ ദ്വീപുകൾ
* 8 - ബീഹാർ, ഝാ‍ർഖണ്ഡ്‌
* 9 - സൈനിക തപാലാഫീസ് (APO), ഫീൽഡ് പോസ്റ്റ് ഓഫീസ് (FPO) എന്നിവ
 

## പുറത്തേക്കുള്ള കണ്ണികൾ
* ഇന്ത്യൻ തപാൽ വകുപ്പ് 
* പിൻ‌കോഡ് സേർച്ച് -ഇന്ത്യൻ തപാൽ വകുപ്പ് 
* കേരളത്തിലെ പിൻ‌കോഡുകൾകേരളക്ലിക്ക്.കോം
*  ദ ഹിന്ദു ദിനപത്രം

## അവലംബം

## കുറിപ്പുകൾ
 

വർഗ്ഗം:തപാൽ സമ്പ്രദായം
വർഗ്ഗം:വാർത്താവിനിമയം
ഗാന്ധി സേവാ സദനം

പാലക്കാട് ജില്ലയിലെ പത്തിരിപ്പാലയ്ക്കടുത്ത് പേരൂർ എന്ന ഗ്രാമത്തിൽ സ്ഥിതിചെയ്യുന്ന പ്രസിദ്ധമായ ഒരു കഥകളി വിദ്യാലയമാണ്‌ **ഗാന്ധി സേവാ സദനം**. ഒരു ഗാന്ധിയനും സ്വാതന്ത്ര്യസമരസേനായിയുമായിരുന്ന കെ. കുമാരൻ  ആണ്‌ ഈ വിദ്യാലയത്തിന്റെ സ്ഥാപകൻ. കലകളോട് വളരെയധികം ആഭിമുഖ്യം ഉണ്ടായിരുന്ന കെ. കുമാരൻ 1953 ലാണ് ഇത് സ്ഥാപിക്കുന്നത്. 

## പ്രത്യേകതകൾ
സുവർണ്ണ ജൂബിലി ആഘോഷം കഴിഞ്ഞ സദനം കഥകളി - ക്ലാസിക്കൾ ആർട്സ് അകാദമി, കേരളത്തിലെ കലാസ്ഥാ‍പനങ്ങളിൽ പഴയ ഒന്നാണ്. ഇവിടെ പഴയ ഗുരുകുലവിദ്യഭ്യാസ രീതിയിലാണ് കല അഭ്യാസം നടക്കുന്നത്. പത്മശ്രീ കീഴ്പ്പടം കുമാരൻ നായർ ഇവിടുത്തെ പ്രധാന ഗുരുക്കന്മാരിൽ ഒരാളായിരുന്നു.

## പ്രശസ്തരായവർ
പ്രശസ്തരായ കലാകാരന്മാരുടെ ഒരു നീണ്ട നിര തന്നെ ഈ സ്ഥാപനത്തിന് ശിഷ്യസമ്പത്തായിട്ടുണ്ട്. സദനം കൃഷ്ണൻകുട്ടി, ബാലകൃഷ്ണൻ, രാമൻകുട്ടി, നരിപ്പറ്റ നാരായണൻ നമ്പൂതിരി, പരിയാനംപറ്റ ദിവാകരൻ, സദനം കെ. ഹരികുമാർ , ഭാസി, മണികണ്ഠൻ തുടങ്ങിയ കഥകളി നടൻമാരും, കൂടാതെ ചെണ്ട വിദ്വാന്മാരായ സദനം വാസു, മട്ടന്നൂർ ശങ്കരൻകുട്ടി മാരാർ, സദനം ദിവാകരൻ, ഗോപാലകൃഷ്ണൻ എന്നിവരും ഇവിടെ അഭ്യസിച്ചവരാണ്. മദ്ദളം വാദകരായ ചെർപ്പുളശ്ശേരി ശിവൻ, സദനം ശ്രീധരൻ , രാമചന്ദ്രൻ ,  സദനം ഭരതരാജൻ തുടങ്ങിയവരും, ചുട്ടി വിദഗ്ദ്ധന്മാരായ സദനം ശ്രീനിവാസൻ, സാജു എന്നിവരും സദനത്തിലെ പൂർവ്വവിദ്യാർത്ഥികളാണ്.

## വിനോദസഞ്ചാര വിവരങ്ങൾ
കേരള സർക്കാറിന്റെ ഔദ്യോഗിക ടൂറിസം പ്രദേശങ്ങളുടെ പട്ടികയിൽ സദനം ഉൾപ്പെട്ടിട്ടുണ്ട്. . 

കൂടാതെ ഇതിന്റെ കോഴ്സുകളെക്കുറിച്ചും ഇവരുടെ വെബ്സൈറ്റിൽ വിവരിച്ചിട്ടുണ്ട്. . ഇത് കൂടാതെ കേരളത്തിന്റെ കലാപാരമ്പര്യത്തിന്  ഈ സ്ഥാപനത്തിന്റെ സംഭാവനകളെക്കുറിച്ച് യുനേസ്കോ ചില വീഡിയോകളും തയ്യാറാക്കിയിട്ടുണ്ട്. . കൂടാതെ ഇന്ത്യ സർക്കാറിന്റെ ഔദ്യോഗിക വെബ്സൈറ്റിലും ഇതിനെ കുറിച്ചുള്ള പരാമർശങ്ങൾ ഉണ്ട്. 

## അവലംബം

## ഇത്കൂടികാണുക
* കഥകളി

## പുറത്തേക്കുള്ള കണ്ണികൾ

* kathakali news 
* Seva Sadan Central School 

വർഗ്ഗം:കഥകളി
വർഗ്ഗം:പാലക്കാട് ജില്ലയിലെ വിദ്യാലയങ്ങൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
സസ്യപ്രജനനശാസ്ത്രം

മനുഷ്യന്റെ പ്രത്യേക ആവശ്യങ്ങൾക്കും ഉദ്ദേശ്യങ്ങൾ‍ക്കും വേണ്ടി സസ്യങ്ങളുടെ ജനിതകരൂപത്തിനും അതുവഴി ബാഹ്യരൂപത്തിനും പരിവർത്തനം വരുത്തുന്ന പ്രക്രിയയകളെയും അനുബന്ധപ്രവർത്തനങ്ങളെയും കുറിച്ച് പ്രതിപാദിക്കുന്ന വിജ്ഞാനശാഖയാണ് **സസ്യപ്രജനനശാസ്ത്രം**. നിയന്ത്രിത പരാഗണമോ ജനിതക എൻജിനീയറിങ്ങോ , ഇതു രണ്ടും ഒരുമിച്ചോ പ്രയോഗിച്ച് സൃഷ്ടിക്കുന്ന പുതിയ ഇനങ്ങളിൽ നിന്നും നിർദ്ധാരണം വഴി മേൽത്തരം ഇനങ്ങളെ തെരഞ്ഞെടുക്കുന്നു.

## അവലംബം


വർഗ്ഗം:സസ്യശാസ്ത്രം
പൂവാംകുറുന്തൽ

*വെർണോനിയ സിനെറിയ* (*Vernonia cinerea*) എന്ന ശാസ്ത്രനാമത്തിൽ അറിയപ്പെടുന്ന ഒരു ഔഷധ സസ്യമാണ് **പൂവാംകുറുന്തൽ** അഥവാ **പൂവാംകുരുന്നില**.
പുതിയ 

## കൂടുതൽ വിവരങ്ങൾ
പൂവാംകുരുന്നില ഇംഗ്ലീഷിൽ അറിയപ്പെടുന്നത് Little ironweed, Purple feabane എന്നീ പേരുകളിലാണ്. ഹിന്ദി - സഹദേവി सहदेवी, മറാത്തി - സദോദി,തമിഴ് - പൂവാംകുരുന്തൽ பூவங்குருந்தல், തെലുങ്ക് -  സഹദേവി, ശാസ്ത്രീയ നാമം : Cyanthillium cinereum കുടുംബം: Asteraceae (Sunflower family)
അപരനാമം : Vernonia cinerea, Conyza cinerea, Senecioides cinerea

#### ഉൽഭവം
മദ്ധ്യ അമേരിക്കന് സ്വദേശിയയ ഏകവർഷിയായ ചെറു സസ്യമാണ് പൂവാംകുരുന്നില. ഉരുണ്ടതും ശാഖോപശാഖകളുമായി വളരുന്ന ഇവ സാധാരണയായി അരമീറ്റർ വരെ ഉയരത്തിൽ വളരും.
പടിഞ്ഞാറൻ ഓസ്റ്റ്രേലിയയാണ് ഇതിന്റെ സ്വദേശം എന്നും വ്യാഖ്യാനങ്ങളുണ്ട്..., സർവ്വവ്യാപിയായി വളരുന്ന ഇത് പലയിടങ്ങളിലും കാട്ടുചെടിപോലെ വന്യമായി പടർന്നു നിക്കാറുണ്ട്.

### രസാദി ഗുണങ്ങൾ
രസം			:തിക്തം

ഗുണം		:ലഘു, രൂക്ഷം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
സമൂലം

#### കൃഷി
ഇന്ത്യയിലെ പല മരുന്നുകമ്പനികളും പൂവാംകുരുന്നിലയെ വ്യാവസായികടിസ്ഥാനത്തിൽ മരുന്നിനും മറ്റുമായി കൃഷിചെയ്തുവരുന്നു.

ഉയർന്ന പ്രദേശങ്ങളിലും താഴ്വാരങ്ങളിലും ഒരു പോലെ വളരുന്ന ഈ ചെടിയ്ക്ക് അമൂല്യമായ രോഗശമനശേഷി ഉണ്ട് എന്ന് ആയുർവേദം സമർത്ഥിയ്ക്കുന്നു.

#### ഔഷധ ഉപയോഗങ്ങൾ
ശരീരതാപം കുറയ്ക്കാനും, മൂത്രപ്രവാഹം സുഗമമാക്കുവാനും, വിഷം കളയുന്നതിന്നും രക്ത ശുദ്ധിയ്ക്കും  ഈ സസ്യം ഔഷധമായി ഉപയോഗിക്കുന്നു. സംസ്കൃതത്തിൽ സഹദേവി എന്നാണ് ഇത് അറിയപ്പെടുന്നത്. 
നാട്ടുവൈദ്യത്തിലും, ആയുർവേദ ചികിത്സയിലും വളരെ പ്രാധാന്യമുള്ള ദശപുഷ്പങ്ങളിൽ ഒന്നാണ് പൂവാംകുറുന്തൽ. 
പനി, മലമ്പനി, തേൾവിഷം, അർശസ്, എന്നിവക്കും, നേത്ര ചികിത്സയിലും ഉപയോഗിക്കുന്നു. പൂവാം കുരുന്നലിന്റെ നീരിൽ പകുതി എണ്ണ ചേർത്ത് കാച്ചി തേച്ചാൽ മൂക്കിൽ ദശ വളരുന്നത് ശമിക്കും.  തലവേദനക്കും നല്ല പ്രതിവിധിയാണ്

ദശപുഷ്പങ്ങളിൽ ഓരോ പൂവിനും പ്രത്യേകം ദേവതയും ഫലപ്രാപ്തിയും ഉണ്ട്. പൂവാംകുറുന്തലിന്റെ ദേവത ബ്രഹ്മാവും ഫലപ്രാപ്തി ദാരിദ്ര്യനാശവുമാണ്. എന്നാൽ ചിലയിടങ്ങളിൽ സരസ്വതി ആണ് ദേവത എന്നും കാണുന്നു.

## അവലംബം


## ചിത്രങ്ങൾ

ചിത്രം:Vernonia cinerea (Ash Fleabane) in Talakona forest, AP W IMG 8552.jpg |Vernonia cinerea in Talakona forest, in Chittoor District of Andhra Pradesh, India
ചിത്രം:Cyanthillium cinereum (Ash Fleabane) W2 IMG 2850.jpg |Poovamkurunnila at Ananthagiri Hills, in Rangareddy district of Andhra Pradesh, India.
ചിത്രം:Vernonia cinerea (Ash Fleabane) in Talakona forest, AP W IMG 8554.jpg |Poovamkurunnila at Talakona forest, in Chittoor District of Andhra Pradesh, India.
ചിത്രം:Cyanthillium cinereum (Ash Fleabane) W IMG 2851.jpg |Poovamkurunnila at Ananthagiri Hills, in Rangareddy district of Andhra Pradesh, India.
ചിത്രം:Poovam_kurunnila_at_U.A.E.jpg |Poovamkurunnila (Vernonia cinerea) at Dubai - U.A.E. Roadside
File:Cyanthillium cinereum' 09.jpg ‎ |പൂവാങ്കുരുന്തൽ


വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:ദശപുഷ്പങ്ങൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
ശീവേലി (വിവക്ഷകൾ)

ശീവേലി എന്ന പദം കൊണ്ട് താഴെപ്പറയുന്ന കാര്യങ്ങൾ വിവക്ഷിക്കാം:
* ഹൈന്ദവക്ഷേത്രങ്ങളിലെ ഒരു എഴുന്നള്ളത്ത് ആചാരം
* ശീവേലിക്കിഴങ്ങ്
കറുക

നിലം പറ്റി വളരുന്ന ഒരു പുൽച്ചെടിയാണ്‌ ** കറുക**. സംസ്കൃതത്തിൽ **ദൂർവാ** എന്നറിയപ്പെടുന്നു.  ഇത് പൊവേസീ സസ്യകുടുംബത്തിൽ ഉള്ളതും, ഇതിന്റെ .

## സവിശേഷതകൾ
കറുക നീല തണ്ടോട് കൂടിയ നീല കറുകയും, വെള്ള തണ്ടോട് കൂടിയ വെള്ള കറുകയായും കാണപ്പെടുന്നു. കഷായ മധുര രസങ്ങളാണ്‌ ഈ സസ്യത്തിനുള്ളത്. ഈ സസ്യത്തിന്‌ ഗുരു സ്നിഗ്ദ ഗുണങ്ങളും ശീതവീര്യവുമാണ്‌ .

## ഘടന
വളരെ നേരിയ തണ്ടുകളും നീണ്ട ഇലകളും ഉള്ള ഒരു ചിരസ്ഥായി പുൽസസ്യമാണിത്. തണ്ടുകളിൽ ഇടവിട്ടിട്ടുള്ള പർവ്വസന്ധികളിൽ നിന്നും താഴേയ്ക്ക് വേരുകളും മുകളിലേയ്ക്ക് ഇലകളും ഉണ്ടാകുന്നു. പർവ്വസന്ധിയിൽ നിന്നും മുന്നു മുതൽ അഞ്ച് സെന്റീമീറ്റർ വരെ നീളമുള്ള  ആറുമുതൽ പത്തുവരെ ഇലകൾ കാണപ്പെടുന്നു.  പച്ചയോ ഇളം പച്ചയോ നിറമുള്ള പൂക്കൾ ഉണ്ടാകുന്ന തണ്ടിന് അഞ്ച് സെന്റീ മീറ്റർ മുതൽ പത്ത് സെന്റീമീറ്റർ വരെ നീളം ഉണ്ടാകാറുണ്ട്. വിത്തുകൾ  വളരെ ചെറുതാണ് ണ്\\\.

## ഹൈന്ദവാരാധനയിൽ
ദേവത: ആദിത്യൻ, ഫലപ്രാപ്തി: ആധിവ്യാധിശമനം. (ബ്രഹ്മാവ്‌ ആണ്‌ ദേവത എന്ന്‌ ചിലയിടങ്ങളിൽ കാണുന്നു). ഗണപതിഹോമത്തിനും, മാലകെട്ടുന്നതിനും, ബലിയിടുന്നതിനും സാധാരണ കറുക ഉപയോഗിക്കുന്നു.

## രസാദി ഗുണങ്ങൾ
രസം			:മധുരം, കഷായം, തിക്തം

ഗുണം		:ലഘു, സ്നിഗ്ധം

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
സമൂലം

## ഔഷധഗുണം
ബുദ്ധിവികാസം ഉണ്ടാകാത്ത കുട്ടികൾക്ക്‌ കറുകനീര്‌ വളരെ ഫലപ്രദമാണ്‌. നട്ടെല്ലിനും, തലച്ചോറിനും, ഞരമ്പുകൾക്കും ഉണ്ടാകുന്ന എല്ലാ രോഗങ്ങൾക്കും കറുകനീർ സിദ്ധൌഷധമാണ്‌. മുലപ്പാൽ വർദ്ധിപ്പിക്കുന്നതിനും, ബുദ്ധിശക്തിക്കും ഓർമ്മശക്തിയ്ക്കും ഉത്തമമായ ഔഷധമായി ഉപയോഗിക്കുന്നു. അമിതമായ രക്ത പ്രവാഹം നിർത്താനും, കഫ-പിത്ത രോഗങ്ങൾക്കും കറുക ഉപയോഗിക്കാം എന്ന നാട്ടറിവ് ഉണ്ടെങ്കിലും ശാസ്ത്രീയ പഠനങ്ങൾ ലഭ്യമല്ല.

## ചിത്രങ്ങൾ


File:കറുക_06.jpg
image:കറുക_92.jpg

വിഭാഗം:ഔഷധസസ്യങ്ങൾ

## അവലംബം

## പുറത്തേക്കുള്ള കണ്ണികൾ
*FAO factsheet: ''Cynodon dactylon'' 
*Integrated Taxonomic Information System -  Bermuda Grass Common 

വർഗ്ഗം:ഔഷധസസ്യങ്ങൾ
വർഗ്ഗം:പുല്ലുകൾ
വർഗ്ഗം:ദശപുഷ്പങ്ങൾ
വർഗ്ഗം:ആഫ്രിക്കയിലെ സസ്യജാലം
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
തിരുതാളി

ഒരു ആയുർ‌വേദ ഔഷധച്ചെടിയാണ്‌ **തിരുതാളി**. ചെറുതാളി എന്നും പേരുണ്ട്. ഇംഗ്ലീഷ് പേര് : Obscure Morning Glory. ആയുർവേദത്തിൽ ദശപുഷ്പങ്ങളിൽ പെടുന്ന സസ്യമാണിത്.  സ്ത്രീകൾക്കുണ്ടാകുന്ന വന്ധ്യതയ്ക്കും, ഗർഭപാത്രസംബന്ധമായ അസുഖങ്ങൾക്കും അത്യുത്തമം.  വന്ധ്യത , പിത്തരോഗങ്ങൾ എന്നിവയ്ക്ക്‌ തിരുതാളി മരുന്നാണ്‌. ഇന്ത്യയിൽ മിക്ക സ്ഥലങ്ങളിലും കാണുന്നു. ചുട്ടിത്തിരുതാളി എന്നും ചിലഭാഗങ്ങളിൽ ഈ ചെടി അറിയപ്പെടുന്നു, ഇലയുടെ മദ്ധ്യഭാഗത്തുള്ള അടയാളമാണ് ഈ പേരിന് കാരണം. 
സംസ്കൃതത്തിൽ ലക്ഷ്‌മണ എന്നാണിതിന്റെ‌ പേര്‌.
തമിഴിൽ മാഞ്ജികം എന്നു പറയുന്നു. കാലത്തു വിരിഞ്ഞ് ഉച്ചയോടെ കൂമ്പുന്ന പൂക്കളാണ്

## രസാദി ഗുണങ്ങൾ
രസം : മധുരം

വീര്യം : ഗുരു, സ്നിഗ്ദം

ഗുണം : ശീതം

വിപാകം : മധുരം

## ഔഷധ ഗുണങ്ങൾ
ആർസനിക് വിഷത്തിനുള്ള മറുമരുന്നാണ്.
ചർമ്മ രോഗങ്ങളും അതിസാരവും ശമിപ്പിക്കും 
## ചിത്രശാല

File:തിരുതാളി കാഞ്ഞിക്കുളത്ത് നിന്ന് പകർത്തിയത്.jpg|പൂവ്
File:Starr 030530-0047 Ipomoea obscura.jpg
File:Starr 030612-0058 Ipomoea obscura.jpg
File:Starr 070111-3102 Ipomoea obscura.jpg
File:Starr 030530-0038 Ipomoea obscura.jpg



## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ദശപുഷ്പങ്ങൾ
വർഗ്ഗം:ഇപ്പോമിയ
വർഗ്ഗം:കേരളത്തിലെ സസ്യജാലം
നിലപ്പന

**നിലപ്പന** ഒരു ഔഷധ സസ്യമാണ്. . പനയുടെ രൂപത്തിലുള്ള ഒരു ചെറിയ പുൽച്ചെടി ആണിത്. **കറുത്ത മുസ്‌ലി** എന്നും അറിയപ്പെടുന്നു. ഇതിന്റെ ഇലകൾ നീണ്ടു കൂർത്തിരിക്കും. ഇതിന്റെ കിഴങ്ങ് മണ്ണിനടിയിൽ വളർന്നു കൊണ്ടിരിക്കും. പൂക്കൾക്ക് മഞ്ഞ നിറമാണ്.കായ്‌ ക്യാപ്സ്യൂൾ പോലെയാണ്.അതിനകത്ത് കറുത്ത് തിളങ്ങുന്ന വിത്തുകൾ ഉണ്ട്. ഇലയുടെ അറ്റം മണ്ണിൽ തൊടുമ്പോൾ അവിടെ നിന്നും പുതിയ ചെടി മുളച്ചുവരുന്നു.

## രസാദി ഗുണങ്ങൾ
രസം			:മധുരം, തിക്തം

ഗുണം		:ഗുരു

വീര്യം			:ശീതം

വിപാകം		:മധുരം

## ഔഷധയോഗ്യ ഭാഗം
മൂലകാണ്ഡം

## ഔഷധ ഗുണങ്ങൾ
നിലപ്പനയുടെ കിഴങ്ങ് അരച്ച് പാലിൽ ചേർത്ത് കഴിച്ചാൽ മഞ്ഞപ്പിത്തം ഇല്ലാതാകും.നിലപ്പനയുടെ ഇല കഷായം വച്ച് ചുമയുടെ മരുന്നായി ഉപയോഗിക്കുന്നു. നിലപ്പനക്കിഴങ്ങ് ഉണക്കി പൊടിച്ച് പാലിൽ കലക്കി പഞ്ചസാര ചേർത്ത് പതിവായി കഴിക്കുന്നത്‌ ശരീരത്തിന് നല്ലതാന്.നിലപ്പന കിഴങ്ങ് അരച്ച് കലക്കി എണ്ണകാച്ചി തലയിൽ തേച്ചു കുളിക്കാറുണ്ട്.ഇതിന്റെ ഇല വേപ്പെണ്ണ ചേർത്ത് ശരീരത്തിലെ നീരുള്ള ഭാഗങ്ങളിൽ പുരട്ടിയാൽ നീര് കുറയും.*മുസലിഖദിരാദി* കഷായത്തിലെ ഒരു പ്രധാന ചേരുവയാണ്  നിലപ്പന. ആർത്തവസംബന്ധമായ രോഗങ്ങൾക്കും, വേദന, അമിത രക്തസ്രാവം മുതലയാവയ്ക്കും അത്യുത്തമം. യോനീരോഗങ്ങൾക്കും മൂത്രചുടിച്ചിലിനും നല്ല ഔഷധമാണ്‌.

താലമൂലി, താലപത്രിക വരാഗി എന്നീ പേരുകളിൽ സംസ്കൃതത്തിൽ അറിയപ്പെടുന്ന ഈ സസ്യത്തിന്‌ ഹിന്ദിയിൽ മുസ്‌ലി എന്നാണ് പേര്. നെൽപാത എന്നും പേരുണ്ട്‌.

## ഇതും കാണുക
വെള്ള മുസ്‌ലി

## അവലംബം

## ചിത്രങ്ങൾ


ചിത്രം:നിലപ്പന1.JPG
ചിത്രം:നിലപ്പന.JPG


വർഗ്ഗം:ഔഷധസസ്യങ്ങൾ
വർഗ്ഗം:ദശപുഷ്പങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഏഷ്യയിലെ സസ്യജാലം
വർഗ്ഗം:ഏകബീജപത്ര സസ്യങ്ങൾ
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
മുയൽച്ചെവിയൻ

കേരളത്തിലുടനീളം കണ്ടുവരുന്ന ഒരു ഔഷധി വർഗ്ഗത്തിൽപ്പെട്ട  ഔഷധസസ്യമാണ്‌ **മുയൽച്ചെവിയൻ**. ഇത് ഒരു പാഴ്‌ചെടിയായി കാണപ്പെടുന്നു. ഈ സസ്യത്തിന്റെ ഇലകൾക്ക് മുയലിന്റെ ചെവിയോട് സാദൃശ്യമുള്ളതിനാലായിരിക്കും ഇതിന്‌ ഈ പേര്‌ ലഭിച്ചത്. ശശശ്രുതി എന്ന സംസ്കൃത നാമവും ഇതേ രീതിയിൽ ലഭിച്ചിട്ടുള്ളതാണെന്ന് കരുതുന്നു. തലവേദനക്കുള്ള (migraine) പച്ചമരുന്നുകൂടിയാണിത്.

## പേരുകൾ
* സംസ്കൃതം - ശശശ്രുതി, ആഖൂകർണി, ദ്രവന്തി, സംബരി
* ഹിന്ദി -  കിരാങ്കരി, ഹിരൺഖുരി
* തമിഴ് -  ചുവർ മുള്ളങ്കി

## രസഗുണങ്ങൾ
* രസം - കടു, കഷായം, തിക്തം
* ഗുണം - ലഘു, തീക്ഷ്ണം
* വീര്യം - ശീതം
* വിപാകം - കടു
right|thumb|175px|ചെടിയുടെ ഇലകൾ, മൊട്ടുകൾ, തണ്ട്, വിത്ത് എന്നിവയുടെ ഒരു രാത്രി ദൃശ്യം.
## ഘടന
40 സെന്റീ മീറ്റർ വരെ ഉയരത്തിൽ വളരുന്ന ഒരു പാഴ്ചെടിയാണിത്. പച്ചയും വെള്ളയും കലർന്ന നിറത്തിൽ മുയലിന്റെ ചെവിയുടെ ആകൃതിയിലാണ്‌ ഇലകൾ. ചെടിയുടെ എല്ലാ ഭാഗത്തും ഇടവിട്ട് ഇടവിട്ട് ഇലകൾ കാണപ്പെടുന്നു. ആൺ പൂക്കളും പെൺ പൂക്കളൂം വെവ്വേറെ ചെടിയിൽ കാണപ്പെടുന്നു.  പൂക്കൾ മിക്കവാറും ഓരോന്നായി വെവ്വേറെ കാണപ്പെടുന്നു. ദളപുടം നീല കലർന്ന ചുവപ്പ് നിറത്തിലോ ചുവപ്പ് നിറം മാത്രമായോ കാണപ്പെടുന്നു. കായ്കളിൽ അനേകം വിത്തുകൾ ഉണ്ടാകുന്നു. കാറ്റുമൂലം വിതരണം സംഭവിക്കുന്ന ഒരു ചെടിയായതിനാൽ വിത്തുകളിൽ നേർത്ത വെളുത്ത  രോമങ്ങൾ കാണാം
right|thumb|150px|മുയൽചെവിയന്റെ വിത്ത്. ഒരു രാത്രിദൃശ്യം

## ഔഷധ ഉപയോഗം
ചെടി സമൂലമായി ഔഷധത്തിൽ ഉപയോഗിക്കുന്നു. ദശപുഷ്പങ്ങളിൽ ഒന്നാണ്‌ **മുയൽ ചെവി‌യൻ**. തൊണ്ടസംബന്ധമായ സർവ്വ രോഗങ്ങൾക്കും നല്ലത്‌. നേത്രകുളിർമയ്ക്കും, രക്താർശസ്‌ കുറയ്ക്കുന്നതിനും ഫലപ്രദം. നേത്രരോഗങ്ങൾ, ടോൺസിലൈറ്റിസ്‌, ചെന്നിക്കുത്ത് (Migraine) പനി തുടങ്ങിയ രോഗങ്ങൾക്ക്‌ ഔഷധമാണ്‌.മുയൽ ചെവിയുടെ  നീര്   കരൾ-ദഹനേന്ദ്രിയ വ്യവസ്ഥയെ ഉത്തേജിപ്പിക്കാനും അതിസാരത്തിനും ഫലപ്രദമാണ് 

കാമൻ ദേവത - സൗന്ദര്യം ഫലപ്രാപ്‌തി. (പരമശിവൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു. )

## അവലംബം


## ഇവയും കാണുക
ഔഷധസസ്യങ്ങളുടെ പട്ടിക
## ചിത്രശാല

File:Emilia_Sonchifolia_-_മുയൽച്ചെവിയൻ_01.jpg|പൂവ്,കായ,വിത്ത്
File:Emilia_Sonchifolia_-_മുയൽച്ചെവിയൻ_02.jpg|ചെടി
File:Emilia_sonchifolia_001.jpeg
ചിത്രം: മുയൽ ചെവിയൻ-ചെടി 1.jpg 
ചിത്രം:മുയൽ ചെവിയൻ-ചെടി 2.jpg 
File:Emelia sonchifolia11.JPG|തൃശ്ശൂരിൽ


വിഭാഗം:ഔഷധസസ്യങ്ങൾ

വർഗ്ഗം:ദശപുഷ്പങ്ങൾ
വർഗ്ഗം:ആസ്റ്റ്രേസീ
വർഗ്ഗം:ഏഷ്യയിലെ സസ്യജാലം
വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
വിഷ്ണുക്രാന്തി

ഉഷ്ണമേഖലകളിൽ ജലനിരപ്പിൽ നിന്ന് 1600 മീറ്റർ വരെ ഉയരമുള്ള വെള്ളക്കെട്ടില്ലാത്ത പ്രദേശങ്ങളിൽ ആണ്ടോടാണ്ടു  വളരുന്നു. 

ദീർഘവൃത്താകൃതിയിൽ രോമാവൃതമായ ഇലകൾ, തണ്ടുകൾക്ക് 30 സെ. മി. അടുത്ത് നീളം, മെലിഞ്ഞ് നിലം പറ്റി വളരുന്ന തണ്ടുകളിൽ 1-2 സെ. മി. നീളമുള്ള രോമങ്ങളുണ്ട്. മേയ് മുതൽ ഡിസംബർ വരെ പുഷ്പിക്കുന്നു. പുഷ്പങ്ങൾക്ക് നീല നിറം, പഴങ്ങൾ/കായ്കൾ പുറം തോടിനുള്ളിൽ നാല് അറകളിലായി കാണുന്നു. വേരുകൾക്ക്  15-30 സെ. മി. നീളം, പച്ചയോ വെള്ള കലർന്ന പച്ച നിറത്തിലോ കാണുന്നു.

*സ്ലെണ്ടർ ഡ്വാർഫ് മോർണിങ്ങ് ഗ്ലോറി (Slender Dwarf Morning Glory)*എന്ന ആംഗലേയ നാമവും *ഇവോൾവുലസ്‌ അൾസിനോയിഡ്‌സ്‌* എന്ന ശാസ്ത്രീയ നാമവുമുള്ള  വിഷ്ണുക്രാന്തിക്ക് വിഷ്ണുവിന്റെ കാൽപ്പാട് എന്ന് അർത്ഥം(ജീവനെ പരിപാലിക്കുന്നവൻ വിഷ്ണു എന്നതിനാൽ). വേദ കാലഘട്ടത്തിൽ വിഷ്ണുക്രാന്തി ഗർഭധാരണ ശേഷി വർദ്ധിപ്പിക്കുന്ന ഔഷധമായി ഉപയോഗിച്ചിരുന്നു. പല സംസ്കൃത നിഘണ്ടുക്കളിലും  *നീല പുഷ്പ, മംഗല്ല്യപുഷ്പി, സുപുഷ്പി, മംഗല്ല്യകുസുമ, കൃഷ്ണക്രാന്തി* തുടങ്ങിയ പര്യായങ്ങൾ ഉപയോഗിച്ചു കാണുന്നു. ചില പേരുകൾ വിഷ്ണുക്രാന്തി പുഷ്പങ്ങൾ ആരാധനയ്ക്ക് ഉപയോഗിച്ചിരുന്നു എന്ൻ സൂചിപ്പിക്കുന്നു. ദക്ഷിണ ഇൻഡ്യയിൽ വിഷ്ണുക്രാന്തി സമൂലം ഔഷധമായി ഉപയോഗിച്ചിരുന്നു; പ്രത്യേകിച്ച് ചില ഉദര രോഗങ്ങളിൽ. ബുദ്ധി ശക്തിയും, ഓർമ്മ ശക്തിയും വർദ്ധിപ്പിക്കുന്ന ഔഷധമായും വിഷ്ണുക്രാന്തി ഉപയോഗിച്ചു വരുന്നു.
ശ്വാസകോശ രോഗങ്ങൾ, വിഷ ചികിത്സ, അപസ്മാരം എന്നീരോഗങ്ങൾ ചികിത്സിക്കുവാനും, മന്ത്രവാദത്തിലും *വിഷ്ണുക്രാന്തി* ഉപയോഗിച്ചിരുന്നു.

ബീറ്റൈൻ, എവൊലൈൻ, സ്കോപോലേറ്റിൻ, കൌമറിൻ വിഭാഗങ്ങളിൽ പെട്ട ആൽക്കല്ലോയിടുകൾ വിഷ്ണുക്രാന്തിയിൽ നിന്ന് വേർതിരിച്ചെടുത്തിട്ടുണ്ട്.  മദ്യത്തിൽ ലയിപ്പിച്ചെടുത്ത വിഷ്ണുക്രാന്തിയുടെ രസം മാനസിക പിരിമുറുക്കത്തിന് ഔഷധമായുപയോഗിക്കാമെന്ന് ശാസ്ത്രീയമായി തെളിയിച്ചിട്ടുണ്ട്. ആയുസ്സു വർദ്ധിപ്പിക്കുന്ന ആന്റി ഓക്സിഡന്റുകൾ വിഷ്ണുക്രാന്തിയിൽ ധാരാളം അടങ്ങിയിട്ടുണ്ട്; സജീവ ഘടകങ്ങൾ ശരീരത്തിന്റെ രോഗപ്രധിരോധ പ്രക്രിയയെ  അനുകൂലമായി ബാധിക്കുന്നു. രസായന ചികിത്സയിൽ വളരെ പ്രധാനപ്പെട്ട ഔഷധമാണ്.

## ഇതും കാണുക
പലയിടത്തും കൃഷ്ണക്രാന്തിയെയും വിഷ്ണുക്രാന്തി എന്നുവിളിക്കാറും വിഷ്ണുക്രാന്തിയായി ഉപയോഗിക്കാറുമുണ്ട്.

## രസാദി ഗുണങ്ങൾ
രസം			:കടു, തിക്തം

ഗുണം		:രൂക്ഷം, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
സമൂലം 

## ചിത്രങ്ങൾ

image:Vishnukraanthi3.jpg | 



## അവലംബം

## പുറംകണ്ണികൾ
* 

‌

വർഗ്ഗം:ഔഷധസസ്യങ്ങൾ
വർഗ്ഗം:ദശപുഷ്പങ്ങൾ
വർഗ്ഗം:കോൺവോൾവുലേസിയേ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ഉഴിഞ്ഞ

ദശപുഷ്പങ്ങളിൽ ഒന്നാണ് **ഉഴിഞ്ഞ**. (ശാസ്‌ത്രനാമം:*കാർഡിയോസ്‌ പെർമം ഹലികാകാബം* - *Cardiospermum halicacabum*). സംസ്കൃതത്തിൽ ഈ സസ്യം ഇന്ദ്രവല്ലിയെന്നറിയപ്പെടുന്നു. **വള്ളി ഉഴിഞ്ഞ, പാലുരുവം, കറുത്തകുന്നി, ജ്യോതിഷ്‌മതി** എന്നെല്ലാം പേരുകളുണ്ട്.

## രസാദി ഗുണങ്ങൾ
രസം			:തിക്തം

ഗുണം		:സ്നിഗ്ധം, സരം

വീര്യം			:ഉഷ്ണം

വിപാകം		:മധുരം

## ഔഷധയോഗ്യ ഭാഗം
സമൂലം, ഇല, വിത്ത്, വേര്  

## ഔഷധ ഉപയോഗം
മുടികൊഴിച്ചിൽ, നീര്‌, വാതം, പനി എന്നിവയ്ക്ക്‌ പ്രതിവിധിയായി ആയുർവേദത്തിൽ ഉപയോഗിക്കുന്നു. സുഖപ്രസവത്തിനും ഇത് ഉത്തമമാണ്.

## പുരാണം
യമൻ ദേവത - ഇഷ്ടസിദ്ധി ഫലപ്രാപ്‌തി വരുണൻ ആണ്‌ ദേവത എന്ന്‌ ചിലയിടങ്ങളിൽ കാണുന്നു
## അവലംബം

## ചിത്രങ്ങൾ

ചിത്രം:Uzhinja.jpg|തൈ
ചിത്രം:Uzhinja78.jpg|ഇല
File:Cardiospermum_halicacabum_01.jpg|പൂക്കൾ
File:Cardiospermum_halicacabum_04.jpg|പാകമാകാത്ത കായകൾ
File:Cardiospermum_halicacabum_08.jpg|തുറന്ന ഫലവും വിത്തുകളും
File:Cardiospermum_halicacabum_09.jpg|വിത്തുകൾ
File:Cardiospermum halicacabum MHNT.BOT.2009.13.7.jpg|Cardiospermum halicacabum - Museum specimen


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ദശപുഷ്പങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:ആഫ്രിക്കയിലെ ഔഷധ സസ്യങ്ങൾ
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
പ്യേത്താ (മൈക്കെലാഞ്ജലോ)

ലഘുചിത്രം|200px| സെന്റ് പീറ്റേർസ് ബസലിക്കയിലെ ശില്പം
മൈക്കെലാഞ്ചലൊയുടെ പ്രസിദ്ധമായ ശിൽപം. 1499-ലാണ്‌ ഈ മാർബിൾ‍ ശിൽപം നിർമ്മിക്കപ്പെട്ടത്. കുരിശിൽ മരിച്ച യേശുവിനെ മടിയിൽ കിടത്തിയ **പരിശുദ്ധ വ്യാകുലമാതാവ്** ആണ് ഇതിന്റെ പ്രതിപാദ്യം. റോമിലെ സെന്റ്‌ പീറ്റേഴ്സ്‌ ബസിലിക്കയിലാണ്‌ ഈ ശിൽപം സ്ഥിതി ചെയ്യുന്നത്. മൈക്കലാഞ്ചലോ ഒപ്പുവെച്ച ഏക ശില്പം കൂടിയാണിത്. കന്യാമറിയത്തിന്റെ മാറിടത്തിലാണ് ഈ ഒപ്പിട്ടിരിക്കുന്നത്.

## ചരിത്രം
മൃതനായ ക്രിസ്തുവിന്റെ ശരീരം മടിയിൽ കിടത്തിയിരിക്കുന്ന മറിയത്തിന്റ രൂപം ചിത്രത്തിലും കൊത്തുപണിയിലും 14-ആം ശതകം മുതൽ ചിത്രീകരിച്ചുവന്നിരുന്നു. ഈ വ്യക്തികൾ തമ്മിലുള്ള വൈകാരികസ്‌നേഹബന്ധങ്ങൾ സ്പഷ്ടമാക്കിയ സാഹിത്യരചനകളുടെ അടിസ്ഥാനത്തിൽ ജർമനിയിലും ഫ്രാൻസിലും പിന്നീട് ഇറ്റലിയിലും ഈ കലാരൂപം പ്രചരിച്ചു.

## മലയാളസാഹിത്യത്തിൽ
അർണോസ് പാതിരിയുടെ പുത്തൻ പാനയിലെ പന്ത്രണ്ടാം പാദത്തിൽ കന്യക മറിയം പുത്രനെ വിളിച്ചു വിലപിക്കുന്നത് ഈ ദൃശ്യകലയുടെ അവതരണത്തിന് ജനങ്ങളുടെ ചേതോവികാരങ്ങൾ പിൻബലമായുന്നെ് വ്യക്തമാക്കുന്നു.

## ചിത്രസഞ്ചയം

Image:പിയാത്തെ2.jpg|പിയേത്തയുടെ പകർപ്പ് തൊടുപുഴ മീങ്കുന്നം പള്ളിയിൽ നിന്ന്
Image:പിയാത്തെ-കറുകുറ്റി.jpg|പിയേത്തയുടെ പകർപ്പ് കറുകുറ്റി ക്രിസ്തുരാജാശ്രമം പള്ളിയിൽ നിന്ന്


## അവലംബം


വർഗ്ഗം:ശിൽ‌പ്പങ്ങൾ
ചമ്പക്കര

കേരളത്തിലെ  കോട്ടയം ജില്ലയിലെ ഒരു ചെറിയ ഗ്രാമമാണു **ചമ്പക്കര**. കോട്ടയം പട്ടണത്തിൽ നിന്നും 16 കി.മീ. അകലെയായി ഇതു സ്ഥിതി ചെയ്യുന്നു.പ്രസിദ്ധമായ തോട്ടയ്ക്കാട് ക്ഷേത്രം 3 കിലോമീറ്റർ അകലെയാണ്

## സ്ഥലനാമം
ചമ്പക്കരയ്ക്ക് ഈ പേര് കിട്ടിയതിനുപിന്നിൽ പല അഭിപ്രായങ്ങളും നിലനിൽക്കുന്നു. അതിൽ പ്രധാനവും വിശ്വസനീയവും ഇതാണ്. നാട്ടിലെ ധനാഢ്യർ താമസിച്ചിരുന്നത് ഇവിടെയായിരുന്നൂത്രേ. അങ്ങനെ സമ്പത്തുള്ളവരുടെ നാട് അല്ലെങ്കിൽ സമ്പത്തുള്ളവരുടെ കരയായ സമ്പത്ത്ക്കര ലോപിച്ച് ചമ്പക്കരയായി എന്നു കരുതുന്നു. ഏകദേശം 50 വർക്ഷം മുൻപ് വരെ സമ്പത്ത്ക്കര എന്ന് തന്നെ ആയിരുന്നു ഈ സ്ഥലം അറിയപ്പെട്ടിരുന്നത്.ഹിന്ദുക്കളും ക്രിസ്ത്യൻ വിഭാഗങ്ങളുമാണ് ജനസംഖ്യയിൽ ഏറെയും.രാജ  ഹംസാസ്രമ  വിദ്യാപീഠം സ്കൂളിന് തൊട്ടുരുമി നില്ക്കുന്ന മനുഷ്യനിർമ്മിതമായ പാറമട കേരളത്തിൽ ഇവിടെ മാത്രമെ കാണുവാൻ കഴിയുകയോള്ളൂ ഇത്തരത്തിൽ സ്കൂളിന് ചേർന്ന് ഉള്ള ഒരെണ്ണം.

## ചരിത്രം
തിരുവിതാംകൂർ ചരിത്രത്തിലെ പ്രസിദ്ധരായ "എട്ടുവീട്ടിൽ പിള്ളമാർ" ചമ്പക്കരയിൽ വച്ച് തിരുവിതാംകൂർ പട്ടാളത്താൽ അറസ്റ്റ് ചെയ്യപ്പെടുകയും ചമ്പക്കരയിൽ നിന്ന് ഏകദേശം ആറ് കിലോമീറ്റർ തെക്കുഭാഗത്ത് വാകത്താനത്തിനടുത്തുള്ള വെട്ടിക്കലുങ്കിൽവച്ച് തൂക്കിലേറ്റുകയും ചെയ്തു.

### ആയോധന കലകൾ
കേരളത്തിന്റെ ഏറ്റവും പഴക്കമുള്ള ആയോധന കലകളിൽ ഒന്നായ കളരിപ്പയറ്റിന്റെ നാടാണ് ചമ്പക്കര. കളരി, ആയുർവേദ കേന്ദ്രങ്ങൾ ഈ ഗ്രാമത്തിലുണ്ട്.

## ആരാധനാലയങ്ങളും മറ്റു പ്രധാന സ്ഥലങ്ങളും
യൗസേപ്പിതാവിന്റെ നാമേധയത്തിലുള്ള സെന്റ് ജോസഫ്സ് ചർച്ച് ചമ്പക്കര പളളിയും അനുബന്ധ കുരിശുപ്പള്ളികളും ഇവിടെ സ്ഥിതി ചെയ്യുന്നു. ചമ്പക്കര ദേവിക്ഷേത്രമാണ് നാടിന്റെ പരദേവതക്ഷേത്രമെന്നും വിശ്വസിക്കുന്നു. 

പ്രശസ്തമായ ' ശ്രീ രംഗം സി.വി.എൻ. കളരി ചികിൽസാ കേന്ദ്രം' ഇവിടുത്തെ പ്രധാന ആകർഷണങ്ങളിൽ ഒന്നാണ്.  കേരളത്തിന്റെ പാരമ്പര്യ ആയോധന കലയായ കളരിപ്പയറ്റ് ഇവിടെ പഠിപ്പിക്കുന്നു. പ്രധാനപ്പെട്ട ഒരു മർമ്മ ചികിൽസാ കേന്ദ്രവും കൂടിയാണിത്.

## പ്രധാന വിദ്യാഭ്യാസ സ്ഥാപനങ്ങൾ
*രാജ  ഹംസാസ്രമ  വിദ്യാപീഠം - ആശ്രമം പടി
*ശാരദ  വിദ്യാപീഠം - തിരുമ്മുകവല
* സെന്റ് ജോസഫ്സ് യു.പി സ്കൂൾ - ചമ്പക്കര പള്ളിപടി

## ആശുപത്രികൾ
ആതുര ശുശ്രൂഷാ രംഗത്ത് സജീവമായി നിരവധി ഡോക്ടർമാർ നടത്തുന്ന നിരവധി ആരോഗ്യചികിത്സാകേന്ദ്രങ്ങൾ ഇവിടെയുണ്ട് . 
മാങ്കുടിയിലാണ് സർക്കാർ മൃഗാശുപത്രി പ്രവർത്തിക്കുന്നത്. 

## കൃഷി
കേരളത്തിലെ മിക്ക ഗ്രാമങ്ങളിലേയും പോലെ ചമ്പക്കരയിലും നെല്ല് പ്രധാന കൃഷി ആയിരുന്നു. തെങ്ങ്, വാഴ, ജാതി, ഗ്രാമ്പു, ഇഞ്ചി, മഞ്ഞൾ പച്ചകറികൾ, കിഴങ്ങുവർഗ്ഗങ്ങൾ,കൊക്കോ എന്നിവയും ഇവിടെ ധാരാളമായി കൃഷി ചെയ്തിരുന്നു. പുരാതന കാലത്ത് കാർഷിക പ്രവർത്തനങ്ങളിൽ ശ്രദ്ധ കേന്ദ്രീകരിച്ചിരുന്ന ഇവിടെ ഇപ്പോൾ പ്രധാന കൃഷി റബ്ബറാണ്. തൈപറമ്പ്  തോടായിരുന്നു പ്രധാന ജലസ്രോതസ്സ്. കിഴക്കൻ മേഖലകളിലെ വയലുകൾ നികത്തുന്നതിനു വലിയതോതിൽ ഇവിടത്തെ  മണ്ണ് എടുത്തുകൊണ്ടുപോവുകയും ഇവിടെത്തന്നെ യുള്ള വയലുകളും നീർത്തടങ്ങളും നികത്തുകയും ചെയ്തതോടെ റബ്ബർ ഒഴികെയുള്ള വിളകളുടെ കാര്യം കഷ്ടത്തിലായി. നെൽകൃഷി തീർത്തും നിലച്ചു.ഇപ്പോൾ റബറും കൊക്കോയും ആണ് പ്രധാന വിളകൾ 

## അടുത്ത പ്രദേശങ്ങൾ
*കറുകച്ചാൽ
*മാന്തുരുത്തി
*ഉമ്പിടി
*ചേലമറ്റം
*നെത്തല്ലൂർ 
*പാറപ്പ
*തോട്ടക്കാട്
*കുരുന്നന്കാവ്

## എത്തിച്ചേരുവാനുള്ള വഴി

*ഏറ്റവും അടുത്തുള്ള വിമാനത്താവളം: നെടുമ്പാശ്ശേരി അന്താരാഷ്ട്ര വിമാനത്താവളം, കൊച്ചി 
* ഏറ്റവും അടുത്തുള്ള റെയിൽ‌വേ സ്റ്റേഷൻ: കോട്ടയം, ചങ്ങനാശ്ശേരി റെയിൽ‌വേ സ്റ്റേഷനുകൾ.
* ഏറ്റവും അടുത്ത ബസ് സ്റ്റാൻഡ് 
 കറുകച്ചാൽ ബസ് സ്റ്റാൻഡ്

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ